
PILVENPIIRTÄJÄN PALO 



Koko maailmaa järkytti helmikuussa vuonna 1974 
erään pilvenpiirtäjän kaamea tulipalo; jossa lähes 
200 ihmistä menehtyi liekkeihin. Kolmisensataa 
loukkaantui, ja noin 40 hyppäsi palavan talon ikku- 
noista kadulle ja kuoli silmänräpäyksessä. 

Tulipalo sattui Sao Paulon keskustassa Brasilias- 
sa. Arvellaan, että noin kaksi miljoonaa brasilialaista 
seurasi suorana TV-lähetyksenä tuota järkyttävää 
näytelmää. 

Rakennus oli 21-kerroksinen. Tuli sai alkunsa 
pilvenpiirtäjän 12. kerroksessa ja pakotti ihmiset 
hakemaan turvaa ylemmistä kerroksista. Tuli sai 
niin suuren ylivallan heti, että oli mahdotonta ke- 
nenkään tulla 12. kerroksesta rappusia tai hissiä 
käyttäen alaspäin.. Rakennuksessa arveltiin olleen 
silloin noin 650 ihmistä. Tilanne oli järkyttävä, 
kun vaatteisiinsa tulen saaneet ihmiset juoksivat 
pitkin käytäviä etsien ulospääsyä. Yksi toisensa 
jälkeen paloi joko huoneeseensa tai rappukäytä- 
vään. Savu pimitti rappukäytävät, haju oli kaamea. 
Naiset huusivat ja kirkuivat kuin mielipuolet yrit- 
täen pelastaa lapsiaan ja päästä turvaan ja pakoon 
tulta. Kaikki näytti mahdottomalta. Noin 40 ihmistä 
valitsi äkillisen kuoleman palamista paremmaksi, 
ja yksi toisensa jälkeen he kiipesivät huimaavassa 
korkeudessa oleville ikkunalaudoille. He hyppäsivät 
kadulle, saaden silmänräpäyksessä surmansa. Suuri 



joukko ihmisiä pääsi kiipeämään 21-kerroksisen ta- 
lon katolle, ja helikopterit yrittivät pelastaa heitä, 
mutta se osoittautui mahdottomaksi kuumuuden 
tähden. Helikopterin yrittäessä laskeutua katolle 
kuumuus oli jo niin suuri, että maali alkoi sulaa 
sen sivuista. 

Palomiehet taistelivat urhoollisesti, jopa uhmaten 
omaa henkeänsä. He kiinnittivät köysiä vastakkai- 
sella puolella olevaan pilvenpiirtäjään ja heijasivat 
itsensä köyden varassa yli kadun. He nappasivat 
ikkunalaudalta syliinsä uhrin ja onnistuivat näin 
muutamiä pelastamaah. 

Kaiken tämän tragedian keskellä 16. kerroksen 
ikkunalaudalla näyteltiin ehkä järkyttävin näytel- 
mä, ikkunalla nähtiin eräs äiti pienen lapsensa 
kanssa. Äiti pusersi lasta rintaansa vasten ja huusi 
sydäntäsärkevästi apua. Mitään ei ollut tehtävissä. 
Kukaan ei voinut auttaa. Kukaan ei päässyt hänen 
luokseeH palavaan kerrokseen. Silloin tuo äiti nousi 
16. kerroksen ikkunalaudalle. Hän pusersi tuon ra- 
kastetun lapsensa rintaansa vasten. Katsoi vielä 
kerran ihmisiin, joita oli sadoittain kadun vastak- 
kaisella puolella olevan pilvenpiirtäjän ikkunoilla 
ja parvekkeilla. Katse vielä kerran alas syvyyteen 
kadulle. Ponkaisu tyhjyyteen. Muutaman sekunnin 
kuluttua äiti makasi murskautuneena kadulla. Sa- 
dat ihmiset peittivät kasvonsa. He kirkaisivat kau- 
husta. Sadat tuhannet ihmiset itkivät TV:nsä ääres- 
sä. Palosotilaat kiiruhtivat paikalle. He voivat vain 
todeta äidin murskaantuneen ja kuolleen. Kaikkien 
valtavaksi ihmeeksi lapsi oli elossa äidin rinnoilla. 
Seuraavana päivänä ilmoitettiin sairaalasta, että 
lapsi voi hyvin eikä hänellä ollut mitään hengen- 
vaaraa. 



Brasiliassa sattui aikaisemminkin hirvittävä tuli- 
palo, joka oli sen historian suurin. Se oli joulukuus- 
sa 1961. Silloin tuli 323 kuolonuhria. Palo raivosi 
sirkusteltassa, jonka tuhopolttaja sytytti kesken 
näytöksen, 

Noissa molemmissa tulipaloissa levisi yhtäkkiä 
tieto: "Tuli on irti!'* Muutama silmänräpäys tämän 
hälytyksen jälkeen jokaiselle ihmiselle oli tärkeätä 
vain yksi kysymy,s: "Miten pelastun? Miten pääsen 
pakoon? Mistä löydän turvapaikan? Missä on ulos- 
pääsy tästä kuoleman loukusta?" 

Jos näillä ihmisillä ei koskaan aikaisemmin olisi 
ollut yhteistä kysymystä, niin nyt se oli heillä. 
Samantekevää, olivatko nämä ihmiset rikkaita vai 
k(')yhiä. oppineita vai oppimattomia, värillisiä vai 
valkoihoisia, omistivatko he sen talon osakkeita vai- 
ko eivät, olivatko he siellä vain vieraisilla vai olivatko 
talon vakinaisia asukkaita. Heillä kaikilla oli yhtei- 
nen suuri, sydäntäsärkevä kysymys: "Miten pelas- 
tun?" Toiset saivat vastauksen tähän kysymyk- 
seen, 200 ihmistä ei saanut vastausta. Palaminen, 
hyppääminen alas ja kuolema, olivat ainoat vas- 
taukset. 

Mieleeni muistuu erään aikakautemme suurim- 
man matkustajalaivan tuho. Laiva oli 46,328 tonnin 
brittiläinen höyrylaiva Titanic, Se oli neitsytmat- 
kallaan Englannista New Yorltiin ja törmäsi jää- 
vuoreen huhtikuun 15, päivän vastaisena yönä vuon- 
na 1912, Laivassa olleista hukkui 1,635 ja 705 pelas- 
tettiin. 

Tämä laiva oli uljain alus, minkä ihmiset koskaan 
olivat rakentaneet. Sen piti olla uppoamaton. Sii- 
nä matkustavien ihmisten ei tarvinnut koskaan 



pelätä merenkäyntiä ja aallokkoa. Kerrankin oli 
voitu rakentaa laiva, jolla voitiin turvallisesti ylit- 
tää Atlantti. Jo pitkiä aikoja ennen lähtöpäivää 
kaikki paikat oli myyty. Varsinkin varakkaat halu- 
sivat päästä ensimmäiselle matkalle mukaan. Tar- 
koituksena oli voittaa sininen nauha, ylittää ennä- 
tysajassa tuo pelottava valtameri. Lähtöjuhlallisuu- 
det olivat suurenmoiset. Oli puheita, soittoa ja lau- 
lua. Oli onnitteluja, eri maista tulleita sähkeitä. 
Kaikille matkustajille toivotettiin onnellista matkaa. 
Tuo "uppoamaton" uljas laiva irtosi hiljaa laitu- 
rista ja käänsi mahtavan keulansa kohti ulappaa. 
Laivan kapteeni tunsi valtavaa mielihyvää, että 
hänelle oli suotu etuoikeus kuljettaa tämä alus yli 
Atlantin. 

Elämä laivalla oli suurenmoista. Siellä syötiin, 
juotiin ja viini sekä samppanja virtasivat. Orkes- 
terit soittivat ja musiikki pauhasi. Tanssisalongin 
parketit olivat täynnä tanssivia pareja. Kabinetissa 
suurliikemiehet tekivät suuria kauppoja. Kokonaiset 
omaisuudet vaihtoivat omistajaa. Pelihuoneissa 
pelattiin suurilla panoksilla uhkapelejä. Ei ollut 
huolta, ei surua. Olihan heillä kunnia ja etuoikeus 
olla mukana ensimmäisellä "uppoamattoman" laivan 
matkalla yli Atlantin. Mikä suurenmoinen vastaan- 
otto odottaisikaan New Yorkissa! Sininen nauha 
olisi saatu, ja Titanic olisi voittamaton. 

Kaikki meni hyvin, kunnes tuli huhtikuun 15. 
päivän vastainen yö. Iltayöstä lennätin antoi varoi- 
tusmerkkejä: "Edessä liikkuvia jäävuoria!" Säh- 
köttäjä iln\oitti kapteenille edessäpäin olevista vaa- 
roista. Kapteeni kohautti olkapäitään ja sanoi: "Ei 
hätää mitään. Antakaa mennä vain." Laiva jatkoi 
matkaansa. Orkesteri soitti. Viini virtasi. Kansa 



tanssi ja lauloi. Osa matkustajista oli nukkumassa 
hyteissään. Sitten tapahtui se, mitä koskaan ei 
ollut odotettu eikä uskottu. Alus törmäsi jäävuo- 
reen. Sen kylki repeytyi auki. Vettä alkoi virrata 
laivan alempiin kerroksiin. Kaksi tuntia oli aikaa, 
niin "uppoamatonta" Titanicia ei enää ollut kyntä- 
mässä Atlantin aallokkoa. 

Laivalla syntyi ennennäkemätön pakokauhu. Pe- 
lastusveneitä yritettiin saada irti ja veteen. Ihmiset 
juoksivat sikin sokin laivan kannella. Matkustajat 
eivät tienneet, mitä piti tehdä. Vesi nousi ja nousi 
laivan pohjakerroksissa. Koneet lakkasivat käymäs- 
tä. Valot alkoivat sammua. Jäätävän kylmä vesi 
liplatteli laivan kupeilla. Pimeys. Hyytävä meri 
ympärillä. Kammottava kuolema lähestyi matkus- 
tajia. 

Heräämme jälleen vakavaan tosiasiaan. Näille 
kaikille ihmisille tuli yhdessä hetkessä eteen kysy- 
mys: "Miten pelastun? Miten pääsen turvaan? On- 
ko olemassa pelastusveneitä? Pääsenkö niihin? Aut- 
taako minua kukaan? Välittääkö kukaan minun 
hengestäni?" 

Tämä kysymys oli kaikille sama, miljonääreille, 
heidän timanteissa koreileville rouvilleen, laivan 
päällystölle, sen miehistölle, nuorimpaan laivapoi- 
kaan asti. Kaikilla, kaikilla oli sama kysymy. "Mi- 
ten pelastun? Löytyykö mitään mahdollisiiiittii?" 

Vain ikuisuus kerran lopullisesti paljastaa näit- 
ten kauhistuneitten ihmisten tuskaiiliiiiidt)t kuu 
1,635 avutonta ihmistä painui Atlantin hyisiin aal- 
toihin. 

Monet ihmiset tarjosivat kokonaisia omaisuuk- 
sia, että olisivat saaneet paikan polastiisvonoessä, 
mutta paikan kerjääminen oli turhaa. Jokaisella oli 



vain yksi kysymys: ''Miten minä pelastun?'' 

On tietysti ymmärrettävää, että näillä ihmisillä, 
ainakin suurimmalla osalla heistä, oli kysymyksessä 
vain ajallisen elämän pelastaminen. Miten he olisi- 
vatkaan yhtäkkiä voineet tajuta sitä, että heidän 
sielunsa tarvitsee pelastusta ennen kaikkea muuta. 
Mutta on selvää, että ainakin ne ihmiset, jotka jos- 
kus olivat kuulleet Jeesuksesta, huusivat sielulleen 
armoa Jumalalta. 

Tulkoon mainituksi eräs ihmeellinen tapahtuma, 
joka sieltä on kerrottu. Pelastusveneisiin pääsi vain 
705 ihmistä. Eräskin vene oli jo aivan täysi ja up- 
poamisen vaara oli ilmeinen. Veneen reunassa rim- 
puili yksi epätoivoinen ihminen pyrkien veneeseen, 
mutta häntä ei voitu enää nostaa siihen. Mutta ve- 
neessä oli kristitty henkilö. Hän nousi ylös ja 
sanoi: "Minun asiani ovat kunnossa Jumalan kans- 
sa. Nostakaa tuo henkilö veneeseen." Samalla hän 
hyppäsi itse hyisiin aaltoihin. Hänessä toteutui Raa- 
matun sana: "Sen suurempaa rakkautta ei ole, 
kuin että antaa henkensä ystävänsä edestä." 



SINÄKIN TARVITSET PELASTUSTA 



Kun ajattelemme kaikkia noita onnettomuuksiin 
joutuneita ihmisiä, heille ei aikaisemmin ollut mi- 
tenkään tärkeä tuo kysymys: miten pelastua. He 
olivat eläneet tavallista elämäänsä päivästä päi- 
vään. Kun ei heidän mielestään ollut mitään vaara- 
tilanteita, niin eihän kenenkään omaatuntoa vaivan- 
Qut kysymys: miten pelastua. 

Samansuuntainen on tilanne, kun ajattelemme 
ihmissielun pelastusta. Eihän syntinen ikävöi ja etsi 
pelastusta, ennen kuin hän näkee, että on vaara- 
tilanne edessä ja että hän tarvitsee sielullensa pe- 
lastusta. Monta kertaa me ihmettelemme, miksi 
ihmisiä ei pelastu enemmän. Minkä tähden he eivät 
tule Jumalan Sanan kuuloon ja anna elämäänsä ra- 
kastavalle Vapahtajalle? Se johtuu yksinkertaisesti 
siitä syystä, että ihminen ei näe tarvitsevansa mi- 
tään ja minkäänlaista pelastusta. Hän ei näe, että 
hän on syntinen Jumalan edessä. Hän ei yksinker- 
taisesti tajua, että häntä kohtaa Jumalan viha ja 
rangaistus hänen syntiensä tähden. Hän ei voi mi- 
tenkään tajuta, että hänellä on auttamattomasti 
helvetti edessä tämän elämän jälkeen. Syntinen ei 
edes osaa ajatella ikuisuuden pituutta helvetissä ja 
sitä, että hän olisi yksi sen asukkaista. Siksi synti- 
nen ei paljoakaan kysele, miten pelastua. 

Minä olin kääntymätön mies koko sota-ajan ja 
jouduin suurelta osin olemaan etulinjassa lääkintä- 



tehtävissä. Vaikka näin joskus ruumiita suuressa 
kasassa ja tajusin, että seuraavalla kerralla voisi 
olla minun vuoroni, niin mieleenikään ei silloin 
juolahtanut, että minä tarvitsisin pelastusta sielul- 
leni. Mikään ei ollut herättänyt minussa synnintun- 
toa ja pelastuksen tarvetta. Tänään kiitän suuresti 
Jumalaa kahdesta asiasta: ensinnä siitä, että en 
kuollut rintamalla pelastumattomana, ja toiseksi 
siitä, että elämääni tuli päivä, jolloin näin olevani 
syntinen ja tarvitsevani omakohtaista pelastusta. 

Kukaan ihminen ei tule uskoon ja rukoile synte- 
jään anteeksi Jumalalta, ellei hän näe tarvetta pääs- 
tä kokemaan omakohtaista pelastusta. Kukaan ei 
etsi turvapaikkaa, ellei hän näe olevansa vaarassa. 
Mutta sinä päivänä, kun syntinen herää ja tulee 
tietoiseksi, että hän on syntinen ja kadotettu, niin 
silloin hän alkaa kysellä: ''Miten pelastun?" 

On muutamia asioita, joita ihmisen täytyy tietää 
voidakseen pelastua, sillä ei ihminen pelastu miten 
vain ja kuinka vain ja niin kuin kukin sen parhaak- 
si katsoo. Ainoastaan Raamatussa ja yksin Raama- 
tussa on meille neuvottu pelastuksen tie ja tark- 
kaan kaiken lisäksi. Uskon, että sinuakin kiinnos- 
taa oman sielusi pelastus. 

Se, että ihminen tarvitsee pelastusta, ei ole jon- 
kun ihmisen päähänpisto tai ihmisten keksimä oppi- 
rakennelma. Se ei ole myöskään minkään kirkko- 
kunnan tai uskonsuunnan laatima järjestelmä, mil- 
lä yritettäisiin saada ihmiset kuuliaisiksi jollekin 
kirkon johdolle tai tuomiokapitulille. Näitä kaikkia 
kyllä on maailmassa, mutta niissä ei suinkaan 
ole pelastus. Jumala on omassa kalliissa sanassaan 
ilmoittanut sen, että ihminen tarvitsee pelastuksen, 
ja sen, miten hän sen kokee. Tämä on kuitenkin 



tärkeätä vain, jos haluaa tulla taivaaseen. Muussa 
tapauksessa ei mitään pelastusta tarvita. Helvettiin 
kelpaa ilman minkäänlaista pelastusta. Voit ky- 
syä: ''Mitä pitää tehdä, että joutuu helvettiin?'' 
Vastaan: Ei mitään. Olet vain ja annat mennä niin 
kuin ennenkin, niin kyllä se tulee vastaan. Mutta 
jos haluat päästä taivaaseen, niin silloin sinun on 
kohdattava Jeesus Kristus ja saatava syntisi an- 
teeksi. 

Maapallolla ei voi olla elämää ilman auringonva- 
loa, ei kasvillisuutta ilman sadetta. Keuhkomme tar- 
vitsevat ilmaa, että voimme hengittää. Ruumiimme 
tarvitsee vettä ja ravintoa, että voimme elää. Lintu 
tarvitsee siivet, että se voi lentää, kala vettä, missä 
se voi uida ja elää. Ihmisen on koc^ttava pelastus 
voidakseen astua kerran sisälle Jumalan valtakun- 
taan ja päästäkseen helvetin tuomiota pakoon. 

Raamattu osoittaa kyllin selvästi, miten jokai- 
nen ihminen tarvitsee pelastusta: "Miten siis on? 
Olemmeko me parempia? Emme suinkaan. Mehän 
olemme edellä osoittaneet, että kaikki, niin hyvin 
juutalaiset kuin kreikkalaiset, ovat synnin alla, niin- 
kuin kirjoitettu on: *Ei ole ketään vanhurskasta, 
ei ainoatakaan, ei ole ketään ymmärtäväistä, ei ke- 
tään, joka etsii Jumalaa; kaikki ovat poikenneet 
pois, kaikki tyynni kelvottomiksi käyneet; ei ole 
ketään, joka tekee sitä, mikä hyvä on, ei yhden 
yhtäkään . Sillä kaikki ovat syntiä tehneet ja 
ovat Jumalan kirkkautta vailla", Room. 3: 9 — 12, 
23. 

Tässä on kuva jokaisesta ilman Jumalaa ja pe- 
lastusta olevasta ihmisestä. Tämä Jumalan Sana 
tarkoittaa jokaista ihmistä maan päällä. Luimme- 
han, että "kaikki ovat syntiä tehneet ja ovat Ju- 



malan kirkkautta vailla" Siis kaikki! Minä ja sinä- 
kih. 

Raamattu jatkaa ja ilmoittaa, mitä me olemme 
itsessämme: "Sillä ei ole maan päällä ihmistä niin 
vr.nhurskasta, että hän tekisi vain hyvää eikä tekisi 
syntiä" Saarn. 7: 21. 

Raamattu osoittaa myös, minkälainen on ihmis- 
sydän. "Petollinen on sydän ylitse kaiken ja pahan- 
ilkinen; kuka taitaa sen tuntea?" Jer. 17: 9. 

Voi olla maan päällä myös ihmisiä, jotka yrittä- 
vät ansaita vanhurskautta omin töin ja omin an- 
sioin. Heidän vanhurskaudestaan Raamattu sanoo: 
"Kaikki me olimme kuin saastaiset, ja niinkuin tah- 
rattu vaate oli kaikki meidän vanhurskautemme" 
Jes. 64: 6. 

Sitten Herra osoittaa Sanassaan, missä me olem- 
me vaeltaneet ja kenen teillä: "Me vaelsimme kaik- 
ki eksyksissä niinkuin lampaat, kukin meistä poik- 
kesi omalle tielleen" Jes. 53: 6. 

Ja sitten vielä selvemmin kuin kukaan vanhan 
liiton profeetta tai uuden liiton apostoli on Jee- 
.:;is itse osoittanut, miten tarpeellinen pelastus on. 

. joka ei synny uudesti ylhäältä, se ei voi nähdä 
Jumalan valtakuntaa" Joh. 3: 3. 

Aivan yhtä mahdotonta kuin syntymättömän ih- 
misen on elää, toimia ja tehdä työtä maailmassa, 
on uudestisyntymättömän päästä sisälle Jumalan 
valtakuntaan. Eihän edes kukaan tiedä, missä taivas 
jn ja kuinka pitkä matka sinne on. Miten hän siis 
voisi tulla paikkaan, jonne ei edes tiedä tietä, ja 
millä voimalla hän tulisi sinne, vaikka tietäisikin, 
missä taivas on? Yksi ja vain yksi ja ainoa mah- 
dollisuus on se, että ihminen uudestisyntyy ylhääl- 
tä Jumalan Sanasta ja Hengestä. Ja Jeesus Kristus 



vie hänet virran yli sinne. Jeesus sanoi: "Minä olen 
tie." (Joh. 14: 6). 

Ystäväni, toivottavasti olet ymmärtänyt pelastuk- 
sen välttämättömyyden ja alat ottaa selvää, miten 
voit kokea sen elämässäsi. 



sinA et voi itse pelastaa itseäsi 



Viime sodan aikana eräs suomalainen sotilas lähti 
yksin hiihtelemään kauas metsään. Hän tuli alueel- 
le, missä joskus oli ollut asutusta. Yhtäkkiä maa 
katosi hänen suksiensa alta ja hän putosi valtavan 
syvään kaivoon. Hän oli kaivon pohjalla useita päi- 
viä, ja kuolema näytti varmalta. Mutta hän ei va- 
paaehtoisesti antautunut kuoleman kouriin vaan ru- 
koili, että Jumala tekisi ihmeen, vaikka se näytti- 
kin aivan mahdottomalta. Eihän sillä autiolla 
alueella kukaan liikkunut, ja toisekseen lunta satoi 
jatkuvasti ja kaivon suuaukko kävi yhä pienem- 
mäksi. Komppanian miehet olivat etsineet häntä 
mutta tuloksetta. Yöllä komppanian vääpeli näki 
unen, että sotilas oli kaivossa. Mutta hän ajatteli, 
että se oli uni vain. Seuraavana yönä hän jälleen 
näki saman unen. Hän antoi miehille määräyksen, 
että lähdettäisiin vielä etsimään sitä sotilasta. Niin- 
pä eräs sotilas näki lumessa pienen aukon ja huusi 
sinne, ja sieltähän tämä sotilas löytyi. Muistaak- 
seni hän oli ollut siellä jo neljä vuorokautta. 

Jumala vastasi rukoukseen, antoi vääpelille unen, 
ja niin pelastus tuli. 

Tämän sotilaan oli mahdotonta itse itseänsä pe- 
lastaa sieltä syvyydestä. Hän tarvitsi apua ja pelas- 
tajaa oman elämänsä ulkopuolelta. 

Daavid oli joutunut synnin syvyyksiin, ja sieltä 
hän huusi: "Syvyydestä minä huudan Sinua, Her- 



ra . . Jos Sinä, Herra, pidät mielessäsi synnit. Her- 
ra, kuka silloin kestää Ps. 130: 1, 3. 

Psalmissa 40 Daavid kertoo, miten avuttomaksi 
hän näki itsensä synnin syvyyksissä: ^'Hartaasti 
minä odotin Herraa, ja Hän kumartui minun puo- 
leeni ja kuuli minun huutoni. Ja Hän nosti minut 
ylös turmion kuopasta, lokaisesta liejusta, ja asetti 
minun jalkani kalliolle. Hän vahvisti minun aske- 
leeni^' Ps. 40: 2, 3. 

Daavid tajusi, että vain Jumala voi hänet pelas- 
taa, ei hänen kuninkuutensa, ei hänen kansansa, 
ei hänen armeijansa, ei hänen uskonnollisuutensa, ei 
hänen temppelinsä eivätkä mitkään hänen saavutta- 
mansa ansiot. Hän näki vain yhden mahdollisuuden 
pelastua, sen, että Herra nostaa hänet ylös turmion 
kuopasta. 

Paavali kirjoittaa: ''Hän pelasti meidät, ei van- 
hurskaudessa tekemiemme tekojen ansiosta, vaan 
laupeutensa mukaan.'' Tiit. 3: 5. 

Siis Hän — ei ihminen itse! (ei) ihminen 

tule vanhurskaaksi lain teoista . " Gal. 2: 16. "Sillä 
joka pitää koko lain, mutta rikkoo yhtä kohtaa 
vastaan, se on syypää kaikissa kohdin" Jaak. 2: 10. 

Moni voi luulla itse valittua jumalanpalvelusta 
oikeaksi tieksi, mutta Raamattu sanoo: "Miehen 
mielestä on oikea monikin tie, joka lopulta on kuo- 
leman tie" Sanani. 14: 12. 

Jeesus on osoittanut, kuinka toivotonta on ihmi- 
sen yrittää itse itseänsä pelastaa, ja sanoo: "Minä 
olen tie ja totuus ja elämä; ei kukaan tule Isän 
tykö muutoin kuin minun kauttani" Joh. 14:6. 

Uskonpuhdistaja Martti Luther yritti katolisena 
munkkina itse itsensä autuuttaa ryömien, konta- 
ten, paastoten ja kaikenlaisia autuuden harjoituk- 



sia suorittaen, mutta lopulta tämä väsynyt yrittäjä 
näki, että hän ei voi itse itseänsä pelastaa, ja hä- 
nelle selvisi: "Niin päätämme siis, että ihminen van- 
hurskautetaan uskon kautta, ilman lain tekoja" 
Room. 3 : 28. 



JEESUS ON JO VALMISTANUT SINULLE 
PELASTUKSEN 



Suurin ja ihmeellisin ilosanoma, mitä koskaan 
on maailman kansoille tuotu julki, on tuo enkelien 
huuto: **Älkää peljätkö, sillä katso, minä ilmoitan 
teille suuren ilon, joka on tuleva kaikille kansoille** 
Lk. 2: 10. 

Se on sanoma Jeesuksen syntymästä, elämästä, 
ristinkuolemasta ja ylösnousemuksesta. Hän, Jee- 
sus, on valmistanut pelastuksen jokaista ihmistä 
varten. Ja Hän valmisti tämän kalliin pelastuksen 
yksinään. **Kuka tuolla tulee Edomista, tulipunai- 
sissa vaatteissa Bosrasta, tuo puvultansa komea, 
joka uljaana astelee suuressa voimassansa? 'Minä, 
joka puhun vanhurskautta, joka olen voimallinen 
auttamaan.* Miksi on punaa sinun puvussasi, miksi 
ovat vaatteesi kuin viinikuurnan polkijan? 'Kuur- 
nan minä poljin, minä yksinäni, ei ketään kansojen 
joukosta ollut minun kanssani. .* Jes. 63:1 — 3. 

Jordanin rannalla Johannes Kastaja osoitti yhtä 
ainoata miestä maailman Vapahtajana ja huusi: 
"Katso, Jumalan Karitsa, joka ottaa pois maailman 
synnin!'' Joh. 1: 29. 

Jesaja antoi Hänestä ihmeellisen kuvan meidän 
syntiemme kantajana ja pelastuksen valmistajana. 
"Hän oli ylenkatsottu, ihmisten hylkäämä, kipu- 
jen mies ja sairauden tuttava, jota näkemästä 
kaikki kasvonsa peittivät, halveksittu, jota emme 
minäkään pitäneet. Mutta totisesti, meidän sairau- 



temme hän kantoi, meidän kipumme hän sälytti 
päällensä. Me pidimme häntä rangaistuna, Juma- 
lan lyömänä ja vaivaamana, mutta hän on haa- 
voitettu meidän rikkomustemme tähden, runneltu 
meidän pahain tekojemme tähden. Rangaistus oli 
hänen päällänsä, että meille rauha olisi, ja hänen 
haavainsa kautta me olemme paratut** Jes. 53: 3 — 5. 

Miten ihmeellinen Jeesus onkaan rakkaudessaan 
syntistä kohtaan. Pietari sanoo Hänestä: *itse 
kantoi meidän syntimme* ruumiissansa ristinpuuhun, 
että me, synneistä pois kuolleina, eläisimme van- 
hurskaudelle .** 1 Piet. 2: 24. 

**Sillä myös Kristus kärsi kerran kuoleman syn- 
tien tähden, vanhurskas vääräin puolesta, johdat- 
taaksensa meidät Jumalan tykö . .** 1 Piet. 3:18. 

**Sen (Jeesuksen), joka ei synnistä tiennyt, hän 
(Jumala) meidän tähtemme teki synniksi, että me 
hänessä tulisimme Jumalan vanhurskaudeksi** 2 Kr. 
5: 21. 

**Mutta Jumala osoittaa rakkautensa meitä koh- 
taan siinä, että Kristus, kun me vielä olimme syn- 
tisiä, kuoli meidän edestämme. Sillä jos me silloin, 
kun vielä olimme Jumalan vihollisia, tulimme so- 
vitetuiksi hänen kanssaan hänen Poikansa kuole- 
man kautta, paljoa ennemmin me pelastumme hä- 
nen elämänsä kautta nyt, kun olemme sovitetut** 
Room. 5: 8, 10. 

Jeesus itse varmistaa tämän valtavan totuuden, 
että pelastus koskee kaikkia ihmisiä. **Sillä niin on 
Jumala maailmaa rakastanut, että hän antoi aino- 
kaisen Poikansa, ettei yksikään, joka häneen uskoo, 
hukkuisi, vaan hänellä olisi iankaikkinen elämä** 
Joh. 3: 16. 

Jumalan puolelta pelastus on valmistettu niin 



valmiiksi, että jos joku ihminen menee helvettiin, 
niin ei hän voi Jumalaa syyttää mahdollisuuden 
puutteesta. 

Jeesus kertoo eräästä rikkaasta miehestä, joka 
laittoi suuret illalliset ja kutsui monta: "Ja illallis- 
ajan tullessa hän lähetti palvelijansa sanomaan 
kutsutuille: Tulkaa, sillä kaikki on jo valmiina''* 
Lk. 14:17. 

Tahtoisitko sinä olla ystävällinen ja tulla? 



TOINEN ON KUOLLUT PUOLESTASI 



Maaherra Pilatuksen palatsin edustalla on mete- 
liä ja rähinää. Pitkäkaapuiset papit kulkevat edes- 
takaisin kansan keskellä kiihottamassa kansaa vaa- 
timaan Barabbasta vapauteen mutta huutamaan 
Jeesusta ristiinnaulittavaksi. 

Ylipapit Hannas ja Kaifas seisovat vihanpuna 
hehkuen Pilatuksen edessä vaatien häntä langetta- 
maan kuolemantuomion Jeesukselle. 

Kiihtynyt kansanjoukko huojuu edestakaisin oi- 
keuspaikan edustalla kuin huutokauppapaikalla. 
Yksi kirkuu sitä, toinen tätä. 

Pilatus nousee hermostuneena ja pelokkaana is- 
tuimeltaan, kävelee lähelle paaluun sidottua Jeesus- 
ta, ojentaa toisen kätensä Jeesusta kohti ja toisen 
kätensä kohti vankilaa, missä istuu murhasta ja 
kapinasta syytetty rosvo, ja huutaa: "Kummanko 
tahdotte, että minä teille päästän, Barabbaanko vai 
Jeesuksen, jota sanotaan Kristukseksi?" Matt. 27: 
17. Silloin ylipapit ja vanhimmat huutavat kansan- 
joukolle: "Anokaa Barabbas ja vaatikaa Jeesus 
tapettavaksi." (Matt. 27:20). 

Puhkeaa kuin raju ukkosmyrsky. Kansa huutaa 
kädet nyrkkiin kohotettuina: "Päästä meille Barab- 
bas! Päästä meille Barabbas! Ristiinnaulitse Kris- 
tus." 

Jonkin matkan päässä pimeässä ja kosteassa van- 
kityrmässä istuu kuolemaantuomittu vanki likai- 



seen huopaan kääriytyneenä, väristen vilusta ja 
pelosta. 

Hän kohottaa päätään, laskee kädet polvilleen 
ja herkistää kuuloaan. Paksujen tiiliseinien läpi 
kantautuu heikosti hänen nimensä: "Harabbas, Ba- 
rabbas," 

Vanki laskee uudelleen väsyneen päänsä käsiensä 
varaan ja huokaisee raskaasti: "Niin, Barabbas, 
olisi parempi, että et olisi koskaan ,syntynytkään. 
Nyt kuulit lopullisen tuomiosi. Ristinpuu on osasi," 
Vanki huokaisee syvään ja jatkaa itsekseen: "Niin, 
tottahan minä olen tuomioni ansainnut," 

Sen jälkeen vanki Barabbas painaa päänsä pol- 
viensa väliin vankikopin pimeässä nurkkauksessa. 
Tuntuu kuin turhaan eletty elämä kaatuisi päälle 
kuin Siinain vuori, painaen hänet yhä kumaram- 
paan. Vanki huokaisee kerta toisensa jälkeen: "Voi 
äiti, kun et olisi minua koskaan synnyttänytkään 
tähän kurjaan maailmaan. Nyt on edessäni muu- 
taman hetken kuluttua vain verinen ristinpuu. Ym- 
pärillä kuhisevat hyönteiset ja pistävät ampiaiset, 
polttava jano ja kiduttava kuolema. Voi teitä te 
entiset toverini, jotka ensimmäisinä, ollessani pikku 
poika, veitte minut tapapihan pimeisiin nurkkiin ja 
näyttelitte minulle varastamianne pikku esineitä ja 
opetitte minulle, miten voin hankkia itselleni sa- 
manlaisia tavaroita ja elää jännittävää elämää. 
Niin, niin, te pienet rosvot, kunpa en olisi teitä 
koskaan tavannut. Nyt olen elänyt jännittävän elä- 
män, ja sen viimeinen jännitys on, että hetken ku- 
luttua kuolen ristillä kiduttavan kuoleman. Niin, 
te pikku rosvot. Missähän te nyt olette? Tulee- 
kohan teistä kukaan katsomaan, kun hetken kulut- 
tua kärsin viimeisiä hetkiäni verisen ristinpuun 



päällä? Toivoisin teidän tulevan katsomaan, mutta 
luulen, että saan kuolla yksin, teidän pysyessä luo- 
lissanne.** 

Barabbas herää hetken kuluttua synkistä aja- 
tuksistaan, kohottaa päätään ja kuuntelee. Kaik- 
kialla on hiljaista. Silloin tällöin nälkiintynyt rotta 
juoksee pimeän sellin lattian poikki saalista etsien. 
Barabbas painaa jälleen päänsä käsiensä varaan 
ja mumisee itsekseen: **Mikähän viikonpäivä nyt 
lienee?** ja samalla muistaa: **Jaa, nythän on per- 
jantaiaamu, ja huomenna on juutalaisten sapatti. 
Eiväthän juutalaiset voi minua tappaa sapattina, 
viimeinen päiväni on siis tänään, kohtaloni lyö het- 
ken kuluttua. Juutalaiset eivät jätä sapatiksi ruu- 
miita riippumaan ristille.** 

Barabbas nousee seisomaan. Hän ottaa muuta- 
mia haparoivia askeleita pimeän seliinsä lattialla. 
Istahtaa puiselle rahille, pää repsahtaa käsien va- 
raan, ja huokaus pusertuu yhteenpuserrettujen 
hampaitten välistä: **Niin, rosvo Barabbas, tämä 
on nyt sitten kuolinpäiväsi — niin, niin, jotkut to- 
verini sanovat tätä tilipäiväksi.** 

Hiljaisuuden rikkoo vartijan raudoitettujen ken- 
kien epämiellyttävä kopina sellin oven edessä. 
Avain työnnetään lukkoon, ja salpa työnnetään 
sivuun. Hitaasti aukeaa suuri ovi selälleen. Barab- 
bas istuu kyyristyneenä nurkassaan. Hänestä tun- 
tuu, että kaikki hänen yölliset ja äskeiset pelkonsa 
tulisivat kohta toteutumaan. Hän ei voi aavistaa, 
miten toisenlaista kaikki tulisi olemaan. 

**Barabbas, oletko kuullut hyviä uutisia?** Var- 
tijan ääni kuulostaa melkein juhlalliselta. 

**Hyviä uutisiako?** tuomittu vastaa pilkallisesti 
ja katkerasti. **Mikäli tiedän, minun on tänään kuol- 



tava, ja sinä olet tullut minua noutamaan ristiin- 
naulittavaksi." 

Hän vetäytyy taaksepäin ja painautuu vasten 
kosteata seinää. 

"Etkö sitten vielä tiedäkään, mitä on tapahtu- 
nut?" Vartijan äänessä on riemullinen sävy. 

"Kuule, Barabbas, minulla on kunnia ilmoittaa 
sinulle suuri uutinen: Eräs toinen on kuollut puo- 
lestasi!" 

"Kuollutko minun puolestani? Mitä sinä sillä tar- 
koitat?" 

"Tule ulos täältä tyrmästä, tule mukaani, Barab- 
bas, niin minä näytän sinulle." 

He kulkevat pitkin käytävää, ohi monien sellien, 
sitten kadulle ja portista ulos Jerusalemin muurin 
ulkopuolelle, vanginvartija edellä, kehottaen häm- 
mästynyttä vankia kiiruhtamaan. Vihdoin he py- 
sähtyvät korkean kummun juurelle. 

"Näetkö noita kolmea ristiä tuolla kummulla?" 
vartija kysyy asettaen toisen kätensä vangin olka- 
päälle ja osoittaen toisella kädellä edessä olevaa 
kukkulaa. 

Tuomittu yrittää katsoa, mutta oleskelu pimeässä 
sellissä on vaikuttanut hänen silmiinsä. Lopulta 
hänen näkönsä alkaa selkiintyä ja vanki kysyy: 
"Tarkoitatko noita kolmea ristiä? Minä näen kolme 
ristiä, ja jokaisessa riippuu mies. Ja nyt alan nähdä 
selkeämmin. Hehän ovat aivan veren tahraamia." 

"Katso tarkemmin tuota keskimmäistä ristiä. Se 
risti oli pystytetty sinua varten, ja sillä sinun olisi 
pitänyt kuolla tänä aamuna." 

Hitaasti alkaa Barabbaan pimentynyt mieli val- 
jeta. 



**Onko tuolla keskimmäisellä ristillä se mies, joka 
nyt kuolee sijastani?** 

**Niin, minähän sanoin sinulle, Barabbas, että 
eräs mies kuolee sinun edestäsi. Katso nyt itse, 
jos sinun on vaikea uskoa sanojani/* 

** Voiko tämä olla mahdollista? Onko todella joku, 
joka kuolee minun puolestani? Tuo risti oli tehty 
minua varten, ja juuri minun pitäisi riippua siinä 
nyt. Mutta tuo toinen mies on ottanut minun paik- 
kani ja kuolee minun puolestani. En voi käsittää, 
miksi hän teki niin. Minun on vaikea u.sko sitä, että 
hän todellakin kuolee minun puolestani.** 

**Niin. Barabbas, sinun puolestasi.** 

Ystäväni, Hän on kuollut myös sinun edestäsi, 
kuka lienetkin. Sinun edestäsi. Toinen on kuollut 
puolestasi. Hänen nimensä on Jeesus Kristus. Hän 
on kuollut meidän kaikkien puolestamme. Kiitetty 
olkoon Hänen pyhä nimensä I 



SINUN OSUUTESI: IHMISEN TAHTO 



Vaikka rakas Jeesuksemme onkin valmistanut 
meille täydellisen ja valmiin pelastuksen, jokaista 
ihmistä varten, niin se ei suinkaan tarkoita sitä, 
että jokainen ihminen olisi automaattisesti pelas- 
tettu ja uskovainen. Siinä on ihmiselläkin oma 
osuutensa. 

Pelastuksen vastaanottaminen on täysin vapaa- 
ehtoinen asia. Jumala ei pakota ketään ihmistä 
väkisin taivaaseen, vaan Jumala on antanut ihmi- 
selle vapaan tahdon valita, kumpaa hän haluaa pal- 
vella, joko Jeesusta tai paholaista. Ihminen saa 
vapaasti valita ikuiseksi olinpaikakseen joko tai- 
vaan tai helvetin, onnen taikka onnettomuuden. 

Juutalaisten lehtimajanjuhlien suuressa viimeises- 
sä kokouksessa Jeesus seisoi, huusi ja sanoi: ''Jos 
joku janoaa, niin tulkoon minun tyköni ja juokoon" 
Joh. 7:37. 

Kerran Hän katseli uupuneita, väsyneitä ja ras- 
kautettuja ihmisiä ja sanoi heille: "Tulkaa minun 
tyköni, kaikki työtätekeväiset ja raskautetut, niin 
minä annan teille levon" Matt. 11: 28. 

Erään kerran Jeesus oli matkalla Jerusalemin 
juhlille ja kulki Betesdan lammikon ohitse. Siellä 
mokkasi liikuntakyvytön mies, joka oli sairastanut 
38 vuotta. Jeesus keskusteli miehen kanssa hetki- 
sen ja kysyi häneltä: "Tahdotko tulla terveeksi?" 
Ei mitään pakottamista: "Sinun täytyy, sinun on 



pakko hyväksyä minut, sinun on otettava vastaan 
minulta terveys ja pelastus/' Ei, vaan Jeesus vetosi 
miehen vapaaseen tahtoon: 'Tahdotko?'' 

Kerran Jeesus vaelsi Jerikosta suuren väkijou- 
kon seurassa. Tien vieressä oli sokea Bartimeus, 
Timeuksen poika, ammatiltaan kerjäläinen. Jeesus 
pysähtyi tiellä ja kutsui hänet tykönsä. Kun tämä 
sokea mies hetken kuluttua seisoi Jeesuksen edes- 
sä, niin Jeesus kysyi häneltä: "Mitä tahdot, että 
minä sinulle tekisin?" Jeesus vetosi miehen va- 
paaseen tahtoon. Miehellä oli lupa pyytää almuja, 
vaatteita, ruokaa, terveyttä tai sielunsa pelastusta. 
(Mark. 10: 46—52.) 

Kun Raamatun kirjoitukset päättyvät ja kirjoi- 
tetaan viimeistä lukua, niin silloin vielä Pyhä Henki 
vetoaa ihmisen tahtoon: "Ja joka janoaa, tulkoon, 
ja joka tahtoo, ottakoon elämän vettä lahjaksi" 
Ilm. 22: 17. 

Jerusalemin asukkaille Jeesus joutui sanomaan: 
kuinka usein minä olenkaan tahtonut koota 
sinun lapsesi, niinkuin kana kokoaa poikansa sii- 
piensä alle! Mutta te ette ole tahtoneet" Matt. 23: 
37. Jerusalemin asukasten oma tahto ratkaisi sen, 
että he jäivät pelastuksen ulkopuolelle, ja myöhem- 
min heidän koko kaupunginsa hävitettiin ja kau- 
punkiin jääneet ihmiset tapettiin, kun Tiituksen 
joukot vuonna 70 valtasivat Jerusalemin. Heille ei 
koskaan olisi käynyt näin, mutta he valitsivat va- 
paaehtoisesti tämän tien. 

Lukijoitteni joukossa on varmaan paljon niitä, 
jotka tahtovat pelastua, ja kenties joku astuu si- 
sälle pelastukseen tämän pikku kirjasen luettuaan. 
Mutta voi olla niitäkin, jotka lukevat vain uteliai- 
suudesta ja voivat sanoa: "Minulla ei ole mitään 



tahtoa eikä haluakaan pelastua. Minun on nyt kai 
sitten mentävä helvettiin/' 

Ystäväni, ei! Ei sinun ole pakko mennä helvet- 
tiin. On yksi mahdollisuus. Rukoile Jumalaa Jee- 
suksen nimessä, että Hän antaa sinulle tahdon pe- 
lastua. Asia on varmasti näin: Vaikka sinulla juuri 
nyt ei olisi pienintäkään halua pelastua etkä ym- 
märtäisi pelastuksesta yhtään mitään, mutta jos 
sinä olet rehellinen ja vilpitön Jumalan edessä ja 
rukoilet: ''Herra, anna minulle Jeesuksen nimessä 
sisäinen tahto ja halu löytää Sinut" niin ei kulu 
pitkää aikaa, kun huomaat, että sinulla voi olla 
polttava jano saada syntisi anteeksi ja päästä Ju- 
malan lapseksi. 

Raamattu sanoo: "sillä Jumala on se, joka teissä 
vaikuttaa sekä tahtomisen että tekemisen, että 
hänen hyvä tahtonsa tapahtuisi" Fil. 2: 13. 

Ihmisen täytyy omalta osaltaan myöntyä siihen, 
että Jumala saa vaikuttaa tahtomisen ja tekemisen. 



KUULEMINEN, USKOMINEN, 
VASTAANOTTAMINEN 



Jos sinun sisäisessä maailmassasi on syntynyt 
tahto, että haluat pelastua ja päästä kuolemasi 
jälkeen taivaaseen, seuraava askel on kuuleminen. 
" . kuinka he voivat uskoa siihen, josta eivät ole 
kuulleet?" Room. 10: 14. On ensin tiedettävä Ju- 
malan pelastuksesta, ennen kuin voi uskoa. Tästä 
syystä lähetetään lähetyssaarnaajia kaikkialle 
maailmaan. Raamattu sanoo: "Usko tulee siis kuu- 
lemisesta, mutta kuuleminen Kristuksen sanan 
kautta" Room. 10: 17. Pakanoiden täytyy saada 
ensin kuulla, ennen kuin he voivat uskoa. Mutta 
olen täysin varma siitä, että ei sinun tarvitse enää 
viipyä kauan tällä askelmalla. Sinä olet jo var- 
maan moneen kertaan kuullut Jumalan sinua var- 
ten valmistamasta pelastuksesta. Ja voin vakuut- 
taa sinulle, että vaikka et koskaan olisikaan kuul- 
lut suusanallisesti julistettavan sanomaa Hänestä, 
sinä voit sittenkin "kuulla", sillä tätä kirjasta lu- 
kiessasi sinä parhaillaan "kuulet" sanomaa Hänestä 
ja Hänen pelastussuunnitelmastaan sinua varten. 
Olet siis jo ensimniäisellä askelmalla astuaksesi 
pelastukseen sisälle. 

Hebrealaiskirjeessä sanotaan: ". . . ilman uskoa 
on mahdoton olla otollinen; sillä sen, joka Jumalan 
tykö tulee, täytyy uskoa, että Jumala on ja että 
hän palkitsee ne, jotka häntä etsivät" Hebr. 11:6. 



Ei kai liene kenelläkään ihmisellä vaikeutta uskoa, 
että Jumala on, sillä jokainen järjellinen ihminen 
tajuaa, ettei tämä ihmeellinen maailmankaikkeus 
ole syntynyt itsestään. Joka niin uskoo, että kaikki 
on syntynyt tyhjästä, ilman Jumalaa ja luojaa, niin 
sillä ihmisellä sitä uskoa pitää olla. Mutta Juma- 
laan Luojana uskomisessa ei ole mitään vaikeuksia, 
koska ihminen näkee kaikkialla Jumalan sormen 
jäljet. Olisi mieletöntä, jos ei uskoisi, mitä silmil- 
lään näkee. 

Huomaat kai, että sana usko on älyn ja järjen 
asia. Sinä voit uskoa kaikki, mitä Jumalasta ja 
Jeesuksesta on kirjoitettu, ja silti joutua kado- 
tukseen. Voit uskoa kaiken sen, mitä Raamattuun 
on kirjoitettu, ja silti jäädä pelastuksen ulkopuo- 
lelle. Sanoohan Raamattu, että riivaajatkin usko- 
vat ja vapisevat (Jaak. 2:19). He olivat ensim- 
mäisiä, jotka tiesivät, että Jeesus on Jumalan 
Poika (Mark. 1:24). Mutta eivät he olleet pelas- 
tettuja eivätkä koskaan pelastuneetkaan. He us- 
koivat Jeesukseen yhtä paljon kuin sinä ja enem- 
mänkin kuin sinä. He eivät hetkeäkään epäilleet 
Hänen jumaluuttaan. Mutta heidän uskonsa on 
pelkkää älyllistä totena pitämistä. 

Mutta onko ketään ihmistä, joka ei uskoisi Ju- 
malan rakkauteen? Sen uskoo jokainen, joka uskoo 
Raamattuun. Ja onko niitä, jotka eivät usko, että 
Jeesus on kuollut ihmisten puolesta? Raamatus- 
sahan sanotaan, että Hän teki niin. Ja sinä uskot 
myös, että Hän kuoli sinunkin puolestasi. Mutta 
tämä ei tee sinusta kristittyä eikä muuta elämääsi. 
Tämä on pelkästään älyllistä hyväksymistä. On 
tuhansia ja taas tuhansia, jotka uskovat Jumalan 
rakkauteen ja Jeesuksen uhrikuolemaan ristillä ei- 



vätkä kuitenkaan ole pelastettuja eivätkä ole kos- 
kaan olleetkaan. 

Minä tulin pelastukseen 25-vuotiaana, mutta niin 
pitkälti kuin voin muistaa olin uskonut Jumalaan. 
Olin uskonut kaiken, mitä Hänestä vain sanottiin. 
Uskoin, että Jeesus on kuollut ristillä ja että Hän 
on ylösnoussut. Uskoin, että on olemassa taivas ja 
helvetti. Kaiken lisäksi olin kuulunut kirkkoonkin 
25 vuotta ja käynyt ehtoollisellakin ja vieläpä yrit- 
tänyt olla tosissani. Kunnioitin Jumalaa enemmän 
kuin mitään muuta. Ja kaikesta tästä "uskostani" 
huolimatta olin pelas tumaton, aivan kuten riivaa- 
jatkin. 

Mikä tässä "uskossani" oli vikana? Se oli jär- 
jellistä, älyllistä uskoa, joka oli minun päässäni 
mutta ei sydämessäni. 

On aivan selvää, että voidaksemme pelastua mei- 
dän on uskottava älyllisestikin Jumalaan ja meillä 
pitää olla tieto Hänestä. Tiedon saamme Raama- 
tusta. Mutta on tapahduttava muutakin kuin vain 
uskomista. Raamattu sanoo näin: "Mutta kaikille, 
jotka ottivat hänet vastaan, hän antoi voiman tulla 
Jumalan lapsiksi, niille, jotka uskovat hänen ni- 
meensä" Joh. 1: 12. Huomaa, ystäväni, että tässä 
mainitaan kaksi asiaa: uskominen ja vastaanotta- 
minen. Ihmisen on otettava vastaan Hänet, johon 
hän uskoo. Jeesus ei tule ihmisen elämään väkisin, 
kuten olemme edellä osoittaneet. Ihmisen on avat- 
tava sydämensä ja ilmoitettava Jeesukselle, että 
Hän saa tulla hänen elämäänsä. Hän saa puhdistaa 
sydämen ja omantunnon kaikesta synnistä ja saas- 
tasta. Ja niin järjelle käsittämätön asia kuin tämä 
onkin, niin vain tapahtuu, että Jeesus astuu ihmi- 



sen elämään, uudestisynnyttää hänet elävään us- 
koon ja antaa hänelle voiman tulla Jumalan lap- 
seksi. Ihmeellinen asia, mutta täysin totta ja koet- 
tava tapahtuma. 

Jospa auttaisi jotakuta kun lyhyesti kerron, mi- 
ten minä otin Jeesuksen elämääni. Kuten aikaisem- 
min mainitsin, olin uskonut Jumalaan koko elämäni 
ajan, mutta en silti ollut pelastettu. Minun ei enää 
tarvinnut tietää sitä, että Jumala on, eikä sitä, että 
Jeesus on kuollut minun tähteni ristillä. Tämä oli 
minulle selyä asia, mutta silti piti tapahtua jotakin 
— ja se jotakin oli uudestisyntyminen. 

Oli kokous Lapuan nuorisoseuran yläsalissa 26. 
tammikuuta 1946. Istuin vaimoni kanssa kokouk- 
sessa ja kuuntelin tarkasti, mitä saarnaaja puhui. 
Tosin en ymmärtänyt siitä kuin osan, sillä usko- 
vien kielenkäytössä on yleensä paljon sellaisia sa- 
noja, jotka ovat ulkopuoliselle vieraita. Mutta se 
asia minulle tuli täysin selväksi, että en ollut pe- 
lastunut, että en ollut ikinä ottanut Jeesusta vas- 
taan enkä kokenut uudestisyntymistä. Kokouksen 
loputtua saarnaaja kysyi, oliko siellä ketään sel- 
laista, joka haluaisi ottaa vastaan Jeesuksen ja pe- 
lastua. Hänen pitäisi mennä etupenkkiin ja voitai- 
siin yhdessä rukoilla Herraa. Kovan sisäisen kamp- 
pailun jälkeen nousin ylös, kävelin ensimmäisen 
penkin viereen ja polvistuin. Lähtiessäni paikaltani 
ajattelin näin: "Minä teen sen, minkä minä osaan, 
jumala saa tehdä loput." Saarnaaja rukoili puo- 
lestani ja kysyi sitten: "Uskotko sinä, että Jeesus 
on kuollut puolestasi ristillä?" Hämmästyin hänen 
kysymystään, sillä minähän olin koko elämäni usko- 
nut sen. 

Vastasin hänelle: "Varmasti." 



Olin polvillani sen ajan, kun puolestani rukoil- 
tiin, mutta itse en rukoillut sanallakaan. En itkenyt 
pisaraakaan. En kokenut minkäänlaisia tunteita. 
En reagoinut millin vertaa mihinkään suuntaan. 
Ajattelin vain: **Minä tjeen sen, minkä minä osaan. 
Jumala saa tehdä loput.'' Se merkitsi sitä, että luo- 
vutin elämäni ilman mitään ehtoja Jumalalle. Minä 
luotin sisimmässäni Jumalaan, että Hän saisi teh- 
dä, mitä Hän haluaisi. Petyinkö siinä, että luotin 
Jumalaan ja että Hän sai tulla omilla ehdoillaan 
elämääni? En totisesti pettynyt. Minä uudestisyn- 
nyin Jumalan lapseksi siinä samassa hetkessä. Kun 
nousin siitä ja kävelin vaimoni luo yleisön 
joukkoon, olin varma pelastuksestani. Koko Lapua 
olisi saanut huutaa: ''Et sinä, Niilo, ole uskovainen. 
Ei uskovaiseksi noin voi tulla!" Olisin silti hymyil- 
lyt ja vastannut: "Kyllä olen, minulla on se sisim- 
mässäni." Ja Jumalan kiitos, se varmuus on sisim- 
mässäni vielä tänäänkin. 

Ratkaiseva hetki elämässäni oli se, kun luovutin 
itseni Jumalalle ja otin vastaan Jeesuksen. 

Ystäväni, ethän sinä mitään lahjaa voi pitää kä- 
dessäsi, ellet ota sitä vastaan. Ethän sinä pelastus- 
varmuuttakaan voi kantaa sisimmässäsi, ellet ota 
sitä Jumalan lahjana vastaan. 

Toivottavasti avaat sydämesi Herralle juuri nyt 
ja tulet uskovaiseksi, ennen kuin tämä kirjanen on 
luettu edes loppuun. 

Joskus, kun kuulen kaukaisen ystäväni ottaneen 
vastaan Jeesuksen, lähetän hänelle onnittelusäh- 
keen. 

Sinua haluan onnitella nyt heti, jos nyt saat lah- 
jana pelastuksen Jumalalta tänään! 



SINUN ON LUOTETTAVA JEESUKSEEN 



Minä olin vuosia toivonut pääseväni kerran käy- 
mään Kanadassa ja Yhdysvalloissa. Onhan minulla 
siellä paljon sukulaisia ja vielä enemmän uskon- 
ystäviä. Mutta en ollut koskaan kenellekään tuosta 
toivostani virkkanut mitään. 

Erityisesti minua olivat pikku pojasta lähtien 
kiinnostaneet Niagaran putoukset. Olin kuullut ja 
lukenut niistä niin paljon. Sitten tapahtui vuonna 
1971, että Herra lähetti minut saarnamatkalle län- 
teen, ja niin eräänä päivänä seisoin Niagaran pu- 
touksilla suorastaan hurmaantuneena katsellessani 
sen valtavia kuohuja. Jos jonkin näkemistä vielä 
voisin toivoa, niin se olisi seisoa Niagaran rannalla, 
ihailla sen kuohuja ja kuunnella sen jylhää pau- 
hua. 

Kerron yhden lukemani jännittävän tapahtuman 
Niagaralta. Oli kesäkuun 30. päivä 1858. Oli sätei- 
levän kirkas aamu. Erikoisjunat olivat tuoneet kat- 
selijoita Torontosta ja Buffalosta Niagaralle. Pu- 
touksen yli oli jännitetty paksu köysi. Sitä myöten 
maailman taitavimman nuorallakävelijän oli määrä 
ylittää tuo valtava putous, jonka vesimassat putoa- 
vat suoraan 50 metrin korkeudesta alas. 

Katselijoiden pidättäessä hengitystään Charles 
Blondin aloittaa tasapainotankonsa kanssa tuon hui- 
maavan kulkunsa — hitaasti, askel askeleelta — 
yli jymisevän Niagaran. Viimein hän on toisella 



rannalla, ja ihmiset nostavat valtavan riemuhuudon, 
jonka kerrottiin ylittäneen kosken jylinän. 

Kääntyen kansanjoukkoon päin hän tekee jännit- 
tävän ehdotuksen. Hän tarjoutuu ylittämään kosken 
uudelleen mies selässään. Mutta kuka olisi halukas 
lähtemään? Hän kysyy monilta. Viimein hän kään- 
tyy erään mukavannäköisen miehen puoleen. 

"Uskotko, että minä voin viedä sinut toiselle 
rannalle?" 

"Kyllä minä uskon" vastaa puhuteltu. 

"Tahdotko seurata minua?" odottava nuoralla- 
kävelijä kysyy. 

"Tahdonko seurata sinua? Ei tule mitään. Et kai 
luule, että minä tuollaisen tähden elämäni vaaran- 
nan." Ja sitten mies kääntyy pois. 

"Entä sinä?" hän kysyy Henry Colcordilta, joka 
on hänen työnantajansa." Uskotko, että minä voi- 
sin kantaa sinut selässäni putouksen toiselle ran- 
nalle?" 

"Uskon tietenkin. Minulla ei ole pienintäkään 
epäilystä siitä, ettet voisi sitä tehdä." 
"Tahdotko luottaa minuun?" 
"Tahdon." 

Ihmiset tuijottavat henkeään pidättäen. Blondin 
aloittaa vaarallisen paluumatkansa yli Niagaran — 
selässään Colcord. Vahva köysi kiristyy heidän pai- 
nonsa alla. Vesimassat syöksyvät pelottavina hei- 
dän allaan. Askel askeleelta, ilman pienintäkään 
epäröintiä, he liikkuvat eteenpäin. Voi, mikä valtava 
luottamus selässä istujalla on kantajaansa. He ovat 
puolivälissä. Heidän alapuolellaan on pauhaava, val- 
tava putous ja uhkaavat kalliot. He riippuvat maan 
ja taivaan välillä. He lähestyvät Kanadan rantaa. 
Ihmisjoukko tuskin hengittää. Jännitys on suoras- 



taan hirvittävä. Viimeinen askel on lopulta otettu, 
ja he ovat toisella rannalla ja seisovat jälleen lu- 
jalla maankamaralla katselijoiden osoittaessa vil- 
listi suosiotaan. Kaikkien hermoja repivä jännitys on 
päättynyt. 

Jumala näytti minulle lähes 30 vuotta sitten yöl- 
lisessä näyssä, miten ajan ja ikuisuuden välille on 
jännitetty luja pelastuksen köysi. Näin, miten itse 
selviydyin toiselle rannalle tuon hirvittävän, mus- 
tan kuilun yli. Eräs sukulaisistani, päästyään tuon 
kammottavan kuilun puoliväliin, putosi yksikseen 
pohjattomaan rotkoon. Mutta köydessä ei ollut 
vikaa, se ei katkennut. Pelastuksen köysi ei ole 
vielä koskaan katkennut. Jos joku ei selviä kuole- 
man synkän rotkon toiselle puolelle, syy ei suin- 
kaan ole ''kantajassa'' Jeesuksessa, vaan kannet- 
tavassa. Hän ei ole luovuttanut itseään kokonaan 
Jeesukselle eikä luottanut Häneen. Sinunkin täytyy 
uskoa Häneen ja luottaa Häneen kokonaan. Tee 
sinäkin oma osuutesi ja anna Herran tehdä loput, 
niin varmasti selviydyt kerran voittajana kuoleman 
virran toiselle rannalle. 



TUNNUSTA USKOSI 



Sinä voit uskoa Jeesukseen missä tahansa. Sinä 
voit tehdä ratkaisusi Hänen puolelleen kotonasi, 
ystäviesi luona tai hengellisessä kokouksessa, mutta 
voidaksesi sitten jatkaa uskon tiellä sinun on ehdot- 
tomasti tunnustettava uskosi Jeesukseen, sillä Her- 
ra odottaa jokaiselta seuraajaltaan sitä. Hän sanoi: 
"Sentähden, jokaisen, joka tunnustaa minut ihmis- 
ten edessä, minäkin tunnustan Isäni edessä, joka 
on taivaissa. Mutta joka kieltää minut ihmisten 
edessä, sen minäkin kiellän Isäni edessä, joka on 
taivaissa" Matt. 10: 32,33. Paavali sanoi: "Sillä jos 
.-'inä tunnustat suullasi Jeesuksen Herraksi ja uskot 
sydämessäsi, että Jumala on hänet kuolleista he- 
rättänyt, niin sinä pelastut; sillä sydämen uskolla 
tullaan vanhurskaaksi ja suun tunnustuksella pe- 
lastutaan" Room. 10: 9, 10. 

On varmaan suuri joukko ihmisiä, jotka ovat 
elämässään rukoilleet Jumalaa ja saaneet vastauk- 
senkin. Onpa Herra monia pelastanut suuresta kuo- 
lemanvaarastakin, kuten sota-aikana rintamalla, 
ja monet lupasivat hädässään elämänsä Jumalalle, 
mutta hyvien päivien tultua lupaukset unohtuivat 
ja usko Jumalaan jäi tunnustamatta. Ei epäilystä- 
kään, etteivätkö nämä ihmiset olleet tosissaan sil- 
loin kun rukoilivat, mutta sittenkään eivät monet 
vaella kristittyinä ja saattavat itsekin ihmetellä, 
miksi heillä ei oie voimaa, niin kuin toisilla usko- 



villa on. He saattavat olla täysin vilpittömiä, täy- 
sin rehellisiä niin pitkälle kuin ymmärtävät, mutta 
kuitenkaan heillä ei ole voimaa elää kristityn elä- 
mää. Yksi syy saattaa löytyä juuri tästä asiasta. 
He eivät tunnusta Jeesuksen nimeä ihmisten edessä. 
Jeesuskin tunnustaa meidät vasta Jumalan edessä, 
kun me tunnustamme Hänet täällä ihmisten edessä. 
Raamattu sanoo: "Sillä sekä hän, joka pyhittää, 
että ne, jotka pyhitetään, ovat kaikki alkuisin yh- 
destä. Sentähden hän ei häpeä kutsua heitä vel- 
jiksi." Hebr. 2: 11. Mutta tämän tunnustuksen Jee- 
sus tekee Isän edessä vasta sitten, kun sinä tunnustat 
Hänet ihmisten edessä Pelastajanasi. Älä epäröi älä- 
kä pelkää tunnustaa Jeesusta Herraksesi. On maail- 
man kunniakkain asia olla Jeesuksen oma. kuulua 
kuningasten Kuninkaalle ja herrain Herralle! 

Ajattelepas, jos Jeesus olisi hävennyt sinua sil- 
loin, kun Hän viattomana, synnittömänä ja puh- 
taana riippui kahden ryövärin välissä Golgatan 
keskimmäisellä ristillä sinun tähtesi. Ympärillä ole- 
vat pilkkasivat ja häpäisivät Häntä, nauroivat ja 
ivasivat. Raamattukin sanoo, että Hänet tehtiin 
"enkeleitä halvemmaksi" (Hebr. 2:9). 

Tunnusta siis ensi tilassa uskosi Jeesukseen ke- 
nelle tahansa ihmiselle, ja sinä tunnet ihmeellisen 
hyvänolon tunteen ja käsittämättömän siunauksen 
sielussasi. Ja vaikka et heti mitään erikoista tun- 
tisikaan, sinä kuitenkin olet tunnustanut uskosi ja 
Jeesus on tunnustanut sinut lapsekseen Isän edessä 
taivaassa, mikä on enemmän kuin mikään muu tässä 
ja tulevassa elämässä. 



KUTA JEESUSTA 



Valitettavasti monet nuoret kristityt — en tar- 
koita yksinomaan iältään nuoria — vaikka ovatkin 
kokeneet pelastuksen ja anteeksiantamuksen, elä- 
vät perin kuivaa uskonelämää. He etsivät syitä 
itsestään, ja jotkut voivat alkaa epäillä lapsioikeut- 
taankin, että onko koskaan kunnolla pelastunut- 
kaan. Ja jos heidän tielleen ei satu lämpimiä, kiit- 
täviä kristittyjä, jotka ohjaisivat heitä eteenpäin, 
niin koko matkanteko saattaa katketa, kun kaikki 
alkaa tuntua kuivalta ja yksitoikkoiselta. Syy kui- 
vuuteen saattaa yksinkertaisesti johtua siitä, että 
vastakääntynyt ei ole oppinut kiittämään Jumalaa. 

Raamattu kertoo kymmenestä pitalisesta mie- 
hestä, jotka kaikki Jeesus paransi tuosta hirvittä- 
västä, kuolemaa tuottavasta taudista. Mutta vain 
yhdestä sanotaan: "Mutta yksi heistä, kun näki 
olevansa parannettu, palasi takaisin ja ylisti Ju- 
malaa suurella äänellä ja lankesi kasvoilleen hänen 
jalkojensa juureen ja kiitti häntä; ja se mies oli 
samarialainen" Lk. 17:15,16. Jeesus kysyi: "Ei- 
vätkö kaikki kymmenen puhdistuneet? Missä ne 
yhdeksän ovat?" On aivan varmaa, että näistä 
yhdeksästä ei koskaan tullut onnellisia, voittavia 
kristittyjä. 

Kun rampa mies pelastui ja parantui Kauniin 
portin pielessä eräänä iltapäivänä kello 15: n ai- 
kaan, niin hänestä kerrotaan: ja hän hypähti 



pystyyn, seisoi ja käveli; ja hän meni heidän kans- 
sansa pyhäkköön, käyden ja hypellen ja ylistäen 
Jumalaa. Ja kaikki kansa näki hänen kävelevän ja 
ylistävän Juinalaa'* Apt. 3 : 8, 9. 

Paavali kirjoitti: "Älkää mistään murehtiko, vaan 
kaikessa saattakaa pyyntönne rukouksella ja ano- 
misella kiitoksen kanssa Jumalalle tiettäväksi'* 
Fil. 4:6. 

Wesley Duewel sanoo kiittämisestä: ''Kiittämi- 
nen nostaa silmäsi taisteluista voittoon. Sillä Kris- 
tus on jo voittaja." 

Oletko tiennyt, että Jumala moninkertaistaa us- 
kosi, kun alat kiittää Häntä? On hetkiä, joina on 
tärkeämpää kiittää Jumalaa kuin rukoilla Häntä. 
Kiittäminen kohottaa silmäsi olosuhteista kaikkival- 
tiaaseen Isään, jonka käsissä on hallitus. Ei mitään 
tapahdu elämässä ilman Hänen suostumustaan. 
Hän tietää, että vaikeudet yhdessä olosuhteitten 
kanssa toimivat sinun hyväksesi ja Hänen kun- 
niakseen. 

Kiittäminen nostaa mielesi taisteluista voittoon, 
koska kiität jo Kristusta voittajana. Ja vaikka 
emme näe vielä kaikkea hänen jalkojensa alla, ne 
sittenkin ovat siellä jumalaisessa todellisuudessa" 
(Hebr. 2; 8, Ef. 1: 22). 

Kun tarvitset uskoa, ota kaksi askelta: lue Ju- 
malan Sanaa ja kiitä Häntä! Nämä kaksi asiaa toi- 
mivat yhdessä, aivan kuin vety ja happi yhdessä 
muodostavat veden. Lopeta sureminen ja pelko. 
Koeta kiittämistä! 

Psalmintekijä kehotti kansaa kiittämään ja sa- 
noi: "Käykää hänen porttoihinsa kiittäen, hänen 
esikartanoihinsa ylistystä veisaten" Ps. 100: 4. 

Kiitäthän sinä ihmistä, vaikka hän nostaa maas- 



ta V iin pudonneen nenäliinasi ja ojentaa sen si- 
nulle. Kuinka paljoa enemmän sinun tulee kiittää 
Jeesusta, joka on kuollut ristillä puolestasi ja anta- 
nut kaikki syntisi anteeksi. Hän on sulkenut edes- 
täsi helvetin mustat ovet ja avannut sinulle tai- 
vaan ikuiset helmiportit. 

Siksi ala kiittää ja ylistää Herraa, niin näet, 
mitä tapahtuu elämässäsi! 



TUNNUSTA SYNTISI 



Yksi uskonelämän menestymisen perusehtoja on, 
että tunnustamme Jumalalle syntimme. Merkillistä, 
että vaikka Jumala tietää kaiken ja näkee kaiken, 
niin Hän kuitenkin haluaa, että tunnustamme Hä- 
nelle syntimme. Jumala tietää, että se koituu mei- 
dän parhaaksemme. "Jos me tunnustamme syn- 
timme, on hän uskollinen ja vanhurskas, niin että 
hän antaa meille synnit anteeksi ja puhdistaa mei- 
dät kaikesta vääryydestä" 1 Joh. 1: 9. 

Sinä hetkenä, kun teet Jumalalle tiliä itsestäsi 
ja elämästäsi, sinun tulee puhua Hänelle kaikesta 
— tunnustaa Hänelle kaikki. 

Kun sinä olet tehnyt ratkaisun ja tullut uskoon, 
iloitset ja kiität Herraa. Jos Pyhä Henki alkaa 
muistuttaa sinua tehdyistä rikoksista, niin älä 
silloin säikähdä, että nyt Jumala on sinut hyljän- 
nyt eikä enää välitäkään sinusta. Päinvastoin Herra 
todella välittää sinusta ja tahtoo auttaa sinua yhä 
suurempaan iloon ja voittovoimaan. Juuri tunnus- 
tamattomat synnit saattavat vetää sinut takaisin 
pois Jumalan luota. "Joka rikkomuksensa salaa, 
se ei menesty; mutta joka ne tunnustaa ja hyl- 
kää, se saa armon" Sanani. 28: 13. Sinun on hyvä 
tietää, että Jumala haluaa totuutta salatuimpaan 
saakka. 

Jos asiasi tuntuu ylivoimaiselta yksin selvittää 
Jumalan edessä, puhu jollekin luotetulle sielunhoi- 



tajalle. Jos sinulla on rikkeitä ihmisiä vastaan, kysy 
neuvoa sielunhoitajaltasi, miten sinun tulee mene- 
tellä, ettet juokse umpimähkään ja vahingoita toi- 
sia. Raamattu sanoo: "Riitele oma riitasi vasta- 
puolesi kanssa, mutta toisen salaisuutta älä ilmai- 
se" Sanani. 25: 9. Tähän kätkeytyy syvä viisaus. 
Voi nimittäin olla niin, että ellei syntejään tun- 
nustava ihminen rukoile johdatusta Jumalalta ja 
viisautta, niin hän saattaa taitamattomuudellaan 
rikkoa vaikkapa toisten perhe-elämän. 

Jos sinulla on paljon syntejä ihmisiä vastaan, älä 
yritä niitä kaikkia selvittää samana päivänä. Etene 
askel askeleelta. Muista, että Herra Jeesus on nyt 
sinun kanssasi! Hän ei ollut sinun mukanasi silloin, 
kun teit syntiä ja rikoksia. Silloin perkele kulki 
sinun kanssasi yllyttämässä sinua vääryyteen ja 
pahaan. Mutta nyt Jeesus tulee sinun kanssasi 
korjaamaan näitä vihollisen aikaansaamia tekoja, ja 
Hän antaa voiman jokaiselle askeleelle. Sana sanoo: 
"Hyvä omatunto on kuin ainaiset pidot." 

Sinulla ja vanhoilla syntitovereillasi ei ole enää 
mitään yhteistä — niin kauan kuin he eivät tahdo 
jättäytyä kokonaan Jeesukselle. Älä suinkaan pidä 
heitä vihollisina, vaan yritä voittaa heidät Juma- 
lalle. Mutta sinä et voi enää elää heidän kanssaan 
samanlaista elämää kuin ennen. Heidän täytyy 
nähdä, että sinä olet muuttunut ja olet saanut 
uuden, monin verroin paremman elämän. 

Jotta saisit täydellisen voiton elämässäsi, sinun 
täytyy käydä aivan pohjia myöten käsiksi vanhoi- 
hin syntitottumuksiisi. Älä hyväksy mitään enti- 
sestä elämästäsi, mitä Pyhä Henki ei hyväksy. Älä 
yritä tuoda mitään syntitottumuksiasi vanhasta 



elämästäsi mukana Jumalan valtakuntaan. Tee niin 
täydellinen pesäero synnin ja maailman kanssa 
kuin ikinä voit. Ja niin pian kuin Pyhä Henki ja 
Jumalan Sana muistuttaa sinua jostakin ja kehot- 
taa panemaan pois, niin tottele viipymättä. Sinun 
on hyvä muistaa Raamatun sana: ''Joka siis tah- 
too olla maailman ystävä, siitä tulee Jumalan vi- 
hollinen" Jaak. 4: 4. 



KASVATA ITSESI HETI ALUSTA LÄHTIEN 
RUKOILIJAKSI JA RAAMATUNLUKIJAKSI 



Kaikki Jumalan pyhät ja erityisesti Raamatun 
miehet ja naiset ovat olleet rukoilijoita. Kuulin 
kerran erään Jumalan miehen sanovan, että rukous 
on uskovalle yhtä tärkeä kuin hengitys ihmiselle. 
Täytyykö sinun hengittää elääksesi? Totta kai! Yh- 
tä tärkeää on nyt, että sinä rukouksessa käännyt 
Jumalan puoleen. Jos sinulle suinkin on mahdol- 
lista, aloita jokainen päiväsi rukouksella ja Sanan 
lukemisella. Silloin sinä puhelet kahden Jumalan 
kanssa. Sinun tulee muistaa, että Jumala on nyt 
sinun Isäsi, sinun oma, rakastava Isäsi. Ja miten 
luottavaisesti sinä lapsena puhuit isällesi asioista, 
jotka olivat sinulle ylivoimaisia. Sinä luotit isääsi, 
ja hän oli tavallaan sinun jumalasi. Sinä et edes 
pelännyt missään, kun vain tiesit isän olevan kans- 
sasi. Hän on ehkä jo tänään kuollut, hänen hau- 
tansa on nurmettunut ja sinulla itselläsikin voi olla 
lapsia, jotka samalla tavalla tapailevat kättäsi 
kuin sinä aikoinaan isäsi kättä. Mutta nyt sinulla 
on taivaallinen Isä, joka ei koskaan kuole. Opettele 
puhumaan Hänen kanssaan luottamuksellisesti. Hän 
cn luvannut kuulla sinua kaikessa, kun anot Hänen 
tahtonsa mukaan. 

Minä sanon sinulle salaisuuden. Muista aina tä- 
mä! Niin kauan kuin sinä käytät paljon aikaa ru- 
koukseen, sinulla on menestystä ja hengellistä 
voimaa elämässäsi. Vanha kokenut veljemme Paa- 



vali sanoi: "Rukoilkaa lakkaamatta" 1 Tess. 5: 17. 

Joku on sanonut, että niin kauan kuin elät, on 
rukouselämäsi pettämätön ilmapuntari, joka ilmai- 
see hengellisen elämäsi terveyden. 

Jeesus antoi valtavan lupauksen rukoilijoille: 
. . ja mitä hjrvänsä te anotte minun nimessäni, 
sen minä teen, että Isä kirkastettaisiin Pojassa" 
Joh. 14: 13. 

Yksi aivan välttämättömiä asioita on uskoon tul- 
leen elämässä, että hän lukee Jumalan Sanaa. Anna 
siis Jumalan Sanan tulla elämäsi ojennusnuoraksi. 
Yhtä hyvin kuin ihminen tarvitsee ruumiilleen ruo- 
kaa voidakseen elää, samoin sinun on tarvis lukea 
joka päivä Raamattua voidaksesi elää tervettä ja 
voimallista hengellistä elämää. Täytä sisimpäsi Ju- 
malan Sanalla (Hes. 3:1—3, Jer. 15:16, Ps. 19: 
8—12). 

Maailma on täynnä ihmisoppeja, järjen päätelmiä 
ja rakennelmia. Kun sinä tutustut Jumalan Sanaan, 
niin sinä voit torjua pois kaiken, mikä ei pidä yhtä 
Jumalan Sanan kanssa. Tutkipas, millä Jeesus tor- 
jui vihollisen kiusaukset kiusausten vuorella (Matt. 
4:1 — 11). Jeesus vetosi vain Jumalan Sanaan ja 
voitti. Sinä voitat jokaisen kiusauksen Jumalan Sa- 
nalla. Kiusauksia et koskaan voita tunteittasi avul- 
la, sillä oma liha ja veri, joka tuo kiusauksia, ei 
pelkää tunteitamme. Mutta Jumalan Sanaa viholli- 
nen pelkää ja pakeneekin sen edestä (2 Piet. 5: 9). 

Aloita Raamatun lukusi Johanneksen evankeliu- 
mista. Lue se moneen, moneen kertaan. Lue sitten 
koko Uusi testamentti. Ja mieluimmin lue Uusi 
testamentti useampaan kertaan ennen kuin alat lu- 
kea Vanhaa testamenttia. Tutustu sitten Vanhan 



testamentin henkilöihin, ja tulet huomaamaan, että 
he ovat aina voittaneet, kun ovat luottaneet Juma- 
lan Sanaan ja lupauksiin. 

Minä vakuutan sinulle, että tulet viettäm?: a Raa- 
mattusi ääressä ihmeellisiä hetkiä, kun Pyhä Henki 
alkaa sitä sinulle avata. Ja sitten tulee päivä, jolloin 
saat ystävillesikin kertoa, mitä rikkauksia olet Raa- 
matustasi löytänyt. 

Pidä myös aina Raamattusi kokouksissa ja mat- 
koilla mukana. Sinä tarvitset sitä, sillä se on Kris- 
tuksen sotilaan miekka (Ef. 6: 17). 



KASTATA ITSESI RAAMATULLISELLA 
KASTEELLA 



Jos sinä tarkkaavasti luet Raamattuasi, niin ei 
kestä kauan, kun joudut kastekysymyksen eteen. 
Ensimmäisenä sinä kohtaat Jeesuksen kasteen 
(Matt. 3: 13—17, Luuk. 3: 21—22). 

Ja silloin ei pääse tapahtumaan mitään erehdystä, 
kun tekee juuri niin kuin Jeesus on tehnyt. Hän 
on meille kaikessa esikuva. Paavali sanoi: ''Olkaa 
Jumalan seuraajia." 

Jeesuksen kastehetkellä tapahtui kaksi valtavaa 
asiaa, jotka todistavat, että Jeesus teki oikein. En- 
siksi Jumala täytti Hänet Pyhällä Hengellä. Toi- 
seksi taivaasta kuului ääni: "Tämä on minun rakas 
Poikani, johon minä olen mielistynyt." Voimak- 
kaampaa todistusta ei enää voida antaa. 

Ennen taivaaseen astumistaan Jeesus antoi lähe- 
tyskäskyn: "Menkää kaikkeen maailmaan ja saar- 
natkaa evankeliumia kaikille luoduille. Joka uskoo 
ja kastetaan, se pelastuu; mutta joka ei usko, se 
tuomitaan kadotukseen" Mark. 16: 15, 16. Myös 
Matt. 28: 19, 20:ssa on kastekäsky. Molemmissa tu- 
lee ilmi, että ihmiset on ensin tehtävä opetuslap- 
siksi ja sitten kastettava. Vain sellainen on opetus- 
lapsi, jota voidaan opettaa ja joka suostuu opetetta- 
vaksi. 

Raamatullinen uustestamentillinen seurakunta on 
aina noudattanut tätä periaatetta ja käytäntöä. 
Poimimme vain muutamia raamatunpaikkoja. Apos- 



tolien tekojen toisessa luvussa kerrotaan, miten 
synnintuntoon tulleet ihmiset kysyivät Pietarilta ja 
muilta apostoleilta: ^Miehet, veljet, mitä leidän 
pitää tekemän?* Niin Pietari sanoi heille: *xehkää 
parannus ja ottakoon kukin teistä kasteen Jeesuk- 
sen Kristuksen nimeen syntienne anteeksisaamisek- 
si, niin te saatte Pyhän Hengen lahjan***, Apt. 2: 
37, 38. 

Ja sitten kerrotaan, keitä kastettiin: ** Jotka nyt 
ottivat hänen sanans.a vastaan, ne kastettiin, ja niin 
heitä lisääntyi sinä päivänä noin kolmetuhatta sie- 
lua** Apt. 2:41. Siis kaikkia Pietarin kuulijoita ei 
kastettu, vaan ainoastaan ne, jotka ottivat sanan 
vastaan. 

Sitten kerrotaan Samarian herätyksestä: **Mutta 
kun he nyt uskoivat Filippusta, joka julisti evan- 
keliumia Jumalan valtakunnasta ja Jeesuksen Kris- 
tuksen nimestä, niin he ottivat kasteen, sekä miehet 
että naiset** Apt. 8: 12. 

Filippus kastoi miehet sekä naiset mutta vain ne, 
jotka ottivat Sanan vastaan ja uskoivat. Mikä help- 
po ja yksinkertainen käytäntö. Ei mitään ristirii- 
toja, ei teologisia selityksiä eikä kyselyjä. Ainut 
kysymys Filippuksen puolelta: **Uskotko Jeesukseen 
Kristukseen, Jumalan Poikaan?** Jos kasteelle pyr- 
kijä vastasi: **Uskon**, niin Filippus kastoi hänet. 

Raamattu kertoo Kandaken hoviherran kastees- 
ta: **Niin Filippus avasi suunsa ja lähtien tästä kir- 
joituksesta julisti hänelle evankeliumia Jeesuksesta. 
Ja kulkiessaan tietä he tulivat veden ääreen ja ho- 
viherra sanoi: *Katso, tässä on vettä. Mikä estää 
kastamasta minua?* Ja Filippus sanoi: *Jos sinä 
kaikesta sydämestäsi uskot, niin se tapahtukoon.* 
Hän vastasi ja sanoi: 'Minä uskon Jeesuksen Kris- 



tuksen Jumalan Pojaksi' (Apt. 8: 37, vanhempi 
kirkkoraamatun käännös). Ja hän käski pysäyttää 
vaunut, ja he astuivat kumpikin veteen, sekä Filip- 
pus että hoviherra, ja Filippus kastoi hänet/' (Apt. 

8: 35—38). 

Saulus Tarsolaisesta kerrotaan: ''Ja heti putosi- 
vat hänen .silmistään ikäänkuin suomukset, ja hän 
sai näkönsä ja nousi ja otti kasteen" Apt. 9: 18. 

Lukija varmaan huomaa Uutta testamenttia lu- 
kiessaan, että kaikki sen kirjoittajat ovat olleet 
uskovien kasteen kannalla ja olleet itsekin uskovina 
kastettuja, joten kasteasia ei ollut heille mikään 
ongelma ja kysymys. He vain yksinkertaisesti piti- 
vät kiinni niistä opetuksista, mitkä olivat Jeesuk- 
selta saaneet. 

Kesareassa, Korneliuksen kodissa, syntyi ihana 
herätys Pietarin saarnatessa. Ja Jumalan Hengen 
vaikutus oli niin voimakas, että kuulijat tulivat us- 
koon kuullessaan Pietarin saarnaa. Pyhä Henki 
myös laskeutui heidän ylleen, niin että he täyttyi- 
vät saman tien Pyhällä Hengelläkin. "... sillä he 
kuulivat heidän puhuvan kielillä ja ylistävän Juma- 
laa. Silloin Pietari vastasi: 'Ei kaiketi kukaan voi 
kieltää kastamasta vedellä näitä, jotka ovat saaneet 
Pyhän Hengen niinkuin mekin?' Ja hän käski kas- 
taa heidät Jeesuksen Kristuksen nimeen . ." (Apt. 
10: 42—48). 

Efesossa Paavali tapasi 12 uskoon tullutta mies- 
tä. Paavali kysyi heiltä : " 'Saitteko Pyhän Hengen, 
silloin, kun te tulitte uskoon?' Niin he sanoivat hä- 
nelle: 'Emme ole edes kuulleet, että Pyhää Henkeä 
on olemassakaan'. Ja hän sanoi: 'Millä kasteella 
te sitten olette kastetut?' He vastasivat: 'Johan- 
neksen kasteella'. Niin Paavali sanoi: 'Johannes 



kastoi parannuksen kasteella, kehoittaen kansaa 
uskomaan häneen, joka oli tuleva hänen jälkeensä, 
se on, Jeesukseen'. 

Sen kuultuaan he ottivat kasteen Herran Jeesuk- 
sen nimeen/' (Apt. 19: 1 — 5). 

Kasteessa ei suinkaan anneta ihmiselle nimeä, 
eikä siinä ole kummeja, vaan kastettava kastattaa 
itsensä Kristuksen kuoleman ja ylösnousemuksen 
osallisuuteen, Room. 6:4, 5. 

Kastettava myöskin pyytää hyvää omaatuntoa 
Jumalalta. 'Tämän vertauskuvan mukaan vesi nyt 
teidätkin pelastaa, kasteena — joka ei ole lihan 
saastan poistamista, vaan hyvän omantunnon pyy- 
tämistä Jumalalta — Jeesuksen Kristuksen ylös- 
nousemuksen kautta", 1 Piet. 3: 21. 

Kastettava myös "pukeutuu Kristukseen" "Sillä 
kaikki te, jotka olette Kristukseen kastetut, olette 
Kristuksen päällenne pukeneet" Gal. 3: 27. 

Paavali myös puhuu uudestisyntymisen pesosta, 
pelasti hän meidät, ei vanhurskaudessa teke- 
miemme tekojen ansiosta, vaan laupeutensa mukaan 
uudestisyntymisen peson ja Pyhän Hengen uudis- 
tuksen kautta" Tiit. 3: 5. Hebr. 10: 22. 

Raamatullinen kaste on suloinen ja ihmeellinen. 
Ihminen, joka ei ole sitä askelta ottanut, on suu- 
resta siunauksesta osaton, koska kasteella on suuri 
merkitys myös kuuliaisuudelle Jumalaa kohtaan. 
Jeesus sanoi Johannekselle: "Salli nyt; sillä näin 
meidän sopii täyttää kaikki vanhurskaus" Ma^t. 
3: 15. 

Jos Jumalan Poika synnittömänä pyysi Johannek- 
selta kastetta, niin sinun tulee pyytää sitä synti- 
senä paljon suuremmalla syyllä, jotta Jumalan tahto 
pääsisi elämässäsi tapahtumaan ja voisit puhtaalla 



sydämellä ja omallatunnolla seurata rakasta Mes- 
tariasi opissa ja elämässä. 

Sinähän muuten 15-vuotiaana rippikoulussa an- 
noit lupauksen, että seuraat Jeesusta opissa ja elä- 
mässä. Muistatko sen lupauksen? Oletko tehnyt 
niin? Nyt alkaa olla jo kiire toteuttaa, mitä olet 
Herralle luvannut. 



OTA VASTAAN PYHAN HENGEN KASTE 



Minä iloitsen koko sydämestäni siitä, että saan 
kirjoittaa sinulle tämän luvun. Minulle itselleni Py- 
hän Hengen kaste on näes merkinnyt elämää, toimin- 
taa ja voittoja Herran työssä. Jumalan enkelit ovat 
todistajani, kun sanon, että ilman Pyhän Hengen kas- 
tetta minä en olisi millään selvinnyt tässä työssä, 
missä olen saanut mukana olla Jumalan armosta jo 
kolmisenkymmentä vuotta. Minä tiedän itse parem- 
min kuin kukaan muu, miten köyhänä, avuttomana 
ja ilman minkäänlaisia lahjoja olen syntynyt tähän 
maailmaan. Ei ollut omaisuutta, ei koulunkäyn- 
tejä. Ujona, ilman minkäänlaisia puhelahjoja syn- 
nyin, vielä enemmän vailla kykyä kirjoittaa mitään. 
Minulla ei olisi ollut mitään mahdollisuutta syn- 
nyttää seurakuntia, puhua ja kirjoittaa, rukoilla 
Pyhän Hengen kastetta odottavien puolesta ja näh- 
dä heidän täyttyvän, ellen itse olisi saanut kokea 
Pyhän Hengen kastetta uskonelämäni alkutaipa- 
leella. Minä iloitsen, riemuitsen ja kiitän koko sydä- 
mestäni Jumalaa siitä, että löysin tämän Raamatun 
totuuden ja sain sen myös Jumalan armosta kokea. 
Nyt tahdon Jumalan Sanasta osoittaa sinulle, että 
myös sinä voit saada kokea Pyhän Hengen kasteen. 

Johannes saamasi: "Minä kastan teidät vedellä 
parannukseen, mutta se, joka minun jäljessäni tu- 
lee, on minua väkevämpi, jonka kenkiäkään minä 
en ole kelvollinen kantamaan; hän kastaa teidät 
Pyhällä Hengellä ja tulella" Matt. 3: 11. 



Jeesus itse on antanut lupauksen Pyhästä Hen- 
gestä: "Kuitenkin minä sanon teille totuuden: teille 
on hyväksi, että minä menen pois. Sillä ellen minä 
mene pois, ei Puolustaja tule teidän tykönne; mutta 
jos minä menen, niin minä hänet teille lähetän'* 
Joh. 16: 7. 

Jeesus on mennyt Isän tykö ja on täyttänyt lu- 
pauksensa. Helluntaipäivänä opetuslapset saivat ko- 
kea ensimmäisen kerran Pyhän Hengen täyteyden. 
''Ja kun helluntaipäivä oli tullut, olivat he kaikki 
yhdessä koolla. Ja tuli yhtäkkiä humaus taivaasta, 
niinkuin olisi käynyt väkevä tuulispää, ja täytti ko- 
ko huoneen, jossa he istuivat. Ja he näkivät ikään- 
kuin tulisia kieliä, jotka jakaantuivat ja asettuivat 
heidän itsekunkin päälle. Ja he tulivat kaikki Py- 
hällä Hengellä täytetyiksi ja alkoivat puhua muilla 
kielillä, sen mukaan mitä Henki heille puhuttavaksi 
antoi" Apt. 2: 1—4. 

Jeesus oli ennen taivaaseen astumistaan sanonut 
opetuslapsilleen: "...vaan, kun Pyhä Henki tulee 
teihin, niin te saatte voiman, ja te tulette olemaan 
minun todistajani sekä Jerusalemissa että koko 
Juudeassa ja Samariassa ja aina maan ääriin saak- 
ka" Apt. 1: 8. 

Nyt helluntaipäivänä tämä lupaus toteutui ja ope- 
tuslapset puettiin Voimalla korkeudesta. 

Sitten näemme läpi koko Uuden testamentin, että 
missä ikinä tuli herätys ja ihmisiä pelastui, niin 
Jeesus täytti uskoon tulleet Pyhällä Hengellä. 

Puhuimme aikaisemmin Samarian kasteen yhtey- 
dessä tapahtuneesta herätyksestä, mutta he eivät 
ainoastaan tulleet uskoon ja kastattaneet itseänsä 
vaan he ottivat vastaan myös Pyhän Hengen kas- 
teen. "Mutta kun apostolit, jotka olivat Jerusalemis- 



sa, kuulivat, että Samaria oli ottanut vastaan Ju- 
malan sanan, lähettivät he heidän tykönsä Pietarin 
ja Johanneksen. Ja tultuaan sinne nämä rukoilivat 
heidän edestänsä, että he saisivat Pyhän Hengen; 
sillä hän ei ollut vielä tullut yhteenkään heistä, 
vaan he olivat ainoastaan kastetut Herran Jeesuk- 
sen nimeen. Silloin he panivat kätensä heidän pääl- 
lensä, ja he saivat Pyhän Hengen" Apt. 8: 14 — 17. 

Efeson herätyksessä oli samoin: ''Ja kun Paavali 
pani kätensä heidän päälleen, tuli heidän päällensä 
Pyhä Henki, ja he puhuivat kielillä ja ennustivat'' 
Apt. 19: 6. 

Nyt, jos sinä olet jo tullut uskoon, niin älä kulje 
valittaen voimattomuuttasi. Ei se ole tarpeellista. 
Mene sellaisen henkilön luo, jonka tiedät olevan 
täytetty Pyhällä Hengellä, pyydä häntä laskemaan 
kädet sinun päällesi ja rukoilemaan Jumalaa puo- 
lestasi, ja niin sinä saat lahjana Pyhän Hengen 
ja alat ylistää Herraa uusin kielin. 

Näin yksinkertainen asia on Pyhän Hengen vas- 
taanottaminen, mutta sillä on valtava merkitys ja 
ihmeelliset seuraukset ihmisen elämässä. Pyhä Hen- 
ki tekee ihmisestä iloisen, onnellisen, rohkean, läm- 
pimän ja rakastavan — nimittäin jos ihminen sit- 
ten sen jälkeen Hengessä vaeltaa. 

Ja erikoinen piirre on, että ihmisestä tulee inno- 
kas voittamaan sieluja Herralle. 

Muista, että se on täydellinen lahja. Muista aina 
tämä! Lue Luuk. 11: 10—13. 

Lahja otetaan aina kiittäen vastaan. Ala rukous- 
hetkissäsi kiittää Jeesusta Pyhän Hengen lahjasta, 
niin näet, mitä tapahtuu elämässäsi! 



elA seurakunnan yhteydessä 



Vesikasteen välityksellä sinut myös liitetään Ju- 
malan seurakuntaan. Raamattu sanoo: ''Jotka nyt 
ottivat hänen sanansa vastaan, ne kastettiin, ja 
niin heitä lisääntyi..." Apt. 2:41. Sinun on hyvä 
tietää, että seurakunta ei ole mikään järjestö tai 
yhdistys, vaan se on pyhien yhteys, mihin vain 
uudestisyntyneet uskovat kuuluvat. Siksi sinulle ei 
ole yhdentekevää, oletko mukana vai et. Juuri raa- 
matullisessa seurakunnassa sinua kasvatetaan hen- 
gelliseen täysi-ikäisyyteen ja käyttökelpoiseksi Ju- 
malan valtakunnan työssä. 

Jumalan seurakunnassa on Jumalalla varattu teh- 
tävä jokaista pelastettua varten. Sinusta tulee Ju- 
malan työtoveri, 2 Kor. 6: 1. Seurakunnassa saat 
myös ottaa osaa leivänmurtoon, Apt. 2: 42. Seura- 
kunnassa saat vielä jatkuvasti raamatullista ope- 
tusta, joka on aivan välttämätöntä jokaiselle usko- 
valle. Seurakunnassa on sinulle paljon sisaria ja vel- 
jiä, jotka rakastavat sinua enemmän kuin maalliset 
sisaresi ja veljesi, jos he eivät ole uskovia. Seura- 
kunnan keskellä saat ystävillesi kertoa huolistasi ja 
murheistasi, ja he auttavat sinua rukouksillaan ja 
neuvoillaan. 

Kaikkein ihmeellisin paikka maan päällä on elä- 
vän Jumalan seurakunta, joka koostuu mitä eri- 
laisimmista ihmisistä. Mutta kun he ovat koke- 
neet uudestisyntymisen, niin heistä on tullut sisa- 



ria ja veljiä ja he ovat maan päällä Jumalan suuri 
perhe. Ef. 2: 19. Matt. 12: 50. 

Seurakunnan keskellä saat opetella tekemään Ju- 
malan valtakunnan työtä ja voittamaan maailmasta 
sieluja Herralle. Aikasi ei tule koskaan pitkäksi 
seurakunnan keskellä eikä yksitoikkoiseksi, niin 
kauan kuin teet työtä Herralle, sillä Jumala siunaa 
jokaista lastaan, joka kokosydämisesti ty(iskentelee 
sielujen voittamiseksi. 

Kun Herra Jeesus kerran saapuu, niin Hän ottaa 
seurakuntansa, verellään lunastamansa lauman, 
luokseen. 



LOPULLINEN PELASTUMINEN 



Tämän sukupolven uskovilla on kaksi mahdolli- 
suutta kokea lopullinen pelastuminen, siis vapau- 
tuminen tästä kuoleman ruumiista, joka on ollut 
meidän henkemme asuntona. Ensimmäinen on ruu- 
miillinen kuolema, kun elämämme päätepiste on tul- 
lut, toinen se, että Jeesus tulee hakemaan koko seu- 
rakuntansa yhtä aikaa luokseen, 1 Tess. 4: 13 — 18. 
Kukaan meistä ei tiedä, kumpi meitä kohtaa ja kos- 
ka ne tapahtuvat. Sen tähden onkin äärettömän tär- 
keätä uskovalle palvella Jeesusta kokosydämisesti. 

Uskovalle kuolema ei ole mikään kauhistuttava 
asia. Sirppi, pääkallonkuva ja sääriluut ristissä ei- 
vät sovi ollenkaan uskovalle, sillä kuolema on ''ys- 
tävä'' sille, joka on valmis muuttamaan kotiin Her- 
ran luo. 

Saksalainen sotamarsalkka ja myöhemmin presi- 
dentti Hindenburg tuli kaiken todennäköisyyden 
mukaan uskoon kuolinvuoteellton. Hänestä kerro- 
taan, että kun hän makasi sairasvuoteellaan ja hä- 
nen henkilääkärinsä oli samassa huoneessa, niin 
Paul vqn Hindenburg kysyi lääkäriltään: "Onko 
minun j^stäväni jo ^llut?',' Lääkäri luuli hänen tar- 
koittavan jotakuta dimistä ja kysyi: "Pitäisikö jon- 
kun tulla tapaamakn herra presidenttiä?" "Ei", 
vastasi presic^entti. Silloin lääkäri tajusi, että hän 
tarkoitti kuolfemaa,^ja sanoi hänelle: "Herra presi- 
dentti, teidän ystävänne on jo ulkona." 



Huoneessa syntyi syvä hiljaisuus. Hetken kulut- 
tua presidentti sanoi: "Sanokaa ystävälleni, että 
hän saa tulla sisään. Olen valmis.'' Ja jonkin ajan 
kuluttua tuon kuuluisan miehen silmät sulkeutuivat 
tälle maailmalle. 

Joillekin harvoille ihmisille on suotu armo, jota 
sanotaan "yhdenneksitoista hetkeksi". Jos vain pe- 
lastuisit vaikka niinkin, niin sekin on miljoona 
kertaa parempi kuin vaipua helvetin ikuisiin liek- 
keihin. Mutta mikä' ihmeellinen "ystävä" kuolema 
onkaan niille, jotka ovat saaneet palvella Herraa 
Jeesusta koko elämänsä ajan. 

Kun Paavali oli lähellä lopullista pelastumistaan, 
niin hän kirjoitti: "Sillä minut jo uhrataan, ja mi- 
nun lähtöni aika on jo tullut. Minä olen hyvän kil- 
voituksen kilvoitellut, juoksun päättänyt, uskon 
säilyttänyt. Tästedes on minulle talletettuna van- 
hurskauden seppele, jonka Herra, vanhurskas tuo- 
mari, on antava minulle sinä päivänä, eikä ainoas- 
taan minulle, vaan myös kaikille, jotka hänen il- 
mestymistään rakastavat" 2 Tim. 4: 6 — 8. 

Pian tämän jälkeen apostoli Paavali mestattiin 
Rooman vankilan ulkopuolella. Hänen vanha, väsy- 
nyt ja kuihtunut ruumiinsa jäi tänne matojen 
ruuaksi, mutta hänen kirkastettu henkensä meni 
kotiin Herran luo. Ja näin Paavali koki lopullisen 
pelastuksen. 

Kukaan meistä ei vielä tiedä, koska meidän pää- 
sinpäivämme on, mutta se on tuleva, emmekä myös- 
kään tiedä, minkälaisilla "vaunuilla" meidät viedään 
rajalle. Mutta uskovina meillä on tämä valtava ja 
käsittämätön etuoikeus jättää elämämme Hänen kä- 
siinsä, joka on meidät pelastanutkin. Hän pitää 
huolen myös lopullisesta pelastuksesta, Fil. 1 : 6. 



Mutta sitten tuo toinen mahdollisuus, joka kaiken 
todennäköisyyden mukaan on tapahtuva tämän su- 
kupolven aikana. 

Se on Jeesuksen toinen tulemus. Kukaan meistä 
ei tiedä, milloin se tapahtuu. Joka tapauksessa se 
ajoittuu sen sukupolven elinaikaan, joka jo eli sil- 
loin, kun Israelin valtio syntyi. Se näkee myös kaik- 
kien tapahtumien lopun. Israelin valtio perustettiin 
14. toukokuuta 1948. Siitä on tänä vuonna kulunut 
30 vuotta, ja yhden Raamatun sukupolven ikä on 
noin 40 v., joidenkin tutkijain mielestä ehkä hiukan 
lyhyempikin. 

Lue tarkasti, mitä Jeesus on sanonut Matt. 24: 
32 — 35:ssa. Raamattu kertoo tavattoman paljon 
Jeesuksen paluusta hakemaan seurakuntansa ja sit- 
ten sen jälkeen alkavasta tuhatvuotisesta valta- 
kunnasta. Koko Raamatussa on laskettu olevan 
noin 1.500 sitä käsittelevää kohtaa. Uudessa |:esta- 
mentissa se mainitaan 318 kertaa. Pyhä Henki on 
painottanut tätä asiaa, kun Jumalan pelastusilmoi- 
tus on kirjoitettu. 

Kaikkia Jumalan lapsia on aina kiinnostanut Jee- 
suksen toinen tulemus, mutta se ei ole milloinkaan 
ollut niin ajankohtainen kuin tänään, kun se todella 
on oven edessä. 

On suurenmoista omistaa se armo, että on Jee- 
suksen oma, tulkoon sitten kuolema, joka siirtää 
Herran oman ikuisuuden rannalle, tai elämän Herra 
Jeesus noutamaan seurakuntansa ylös yhtä aikaa. 
Se on elävälle uskovalle kuitenkin suuri voiton päi- 
vä. Se on todella suuri, lopullinen pelastus. 

Siinä joukossa toivon koko sydämestäni sinun, 
lukijani, olevan. Tapaammehan pilvien päällä! 



minA olen herra, sinun parantajasi 



Evankeliumin sanomaan kuuluu syntien anteeksi- 
antamuksen, Pyhällä Hengellä täyttymisen ja ian- 
kaikkisen elämän lupauksen lisäksi valtava sanoma 
siitä, että Jeesus Kristus on ruumiillisten sairauk- 
sien parantaja. Tahdothan uskoa Raamatun sanan 
siitä, että Jeesus **on sama eilen ja tänään ja ian- 
kaikkisesti" (Hebr. 13: 8). 

Jeesuksen toimintaan kuului erottamattomasti 
sairaitten parantaminen. Kun luet evankeliumeja 
ja Apostolien tekoja, saat havaita, kuinka yllättä- 
vän keskeisellä sijalla ovat kertomukset niistä, jot- 
ka kokivat parantumisen Jeesuksen nimessä. Sama 
asia tuli esille jo Vanhassa testamentissa. Siellä 
sanotaan mm.: **Minä olen Herra, sinun parantajasi** 
(2 Moos. 15: 26). Daavid ylistää Jumalaa siitä, että 
*'hän parantaa kaikki sinun sairautesi** (Ps. 103: 3). 
Jesaja sanoo Jeesusta tarkoittaen, että **hänen haa- 
vainsa kautta me olemme parannetut** (Jes. 53: 
4,5). 

Oli siis aivan luonnollista, että kun Jeesus tuli, 
sairaat kokoontuivat Hänen luokseen ja Hän pa- 
ransi heidät. **Mutta sanoma hänestä levisi vielä 
enemmän; ja paljon kansaa kokoontui kuulemaan 
häntä ja parantuakseen vaivoistansa^^ (Luuk. 5: 
15). Jeesus saarnasi evankeliumia ja **paransi kaik- 
kinaisia tauteja**, Matt. 4:23,24. **Ja missä vain 
hän meni kyliin tai kaupunkeihin tai maataloihin. 



asetettiin sairaat aukeille paikoille ja pyydettiin hä- 
neltä, että he saisivat koskea edes hänen vaippansa 
tupsuun. Ja kaikki, jotka koskettivat häneen, tuli- 
vat terveiksi" Mark. 6: 56. 

Se, että Jeesus paransi sairaita, oli todistuksena 
myös epäilijöille: Hän todella oli Jumalan Poika. 
Kun Johannes Kastaja vankilassa ollessaan lähet- 
tää opetuslapsensa kysymään Jeesukselta, oliko 
tämä se tuleva, pyytää Jeesus sanomaan Johan- 
nekselle: "Menkää ja kertokaa Johannekselle, mitä 
kuulette ja näette: sokeat saavat näkönsä, ja ram- 
mat kävelevät, pitaaliset puhdistuvat, ja kuurot 
kuulevat, ja kuolleet herätetään, ja köyhille julis- 
tetaan evankeliumia" Matt. 11:2 — 6. Parantumiset 
olivat todistuksena siitä, että Jeesus todella oli 
"se tuleva". 

Jos uskot Raamatun sanan siitä, että Jeesus on 
sama Jeesus tänäänkin, siitä on vain yksi johto- 
päätös. Nytkin Hän parantaa sairaat, jotka saavat 
koskettaa Häntä. 

Itse asiassa evankeliumiin kuuluu se, että Jeesus 
on jo ottanut kantaakseen sinun sairautesi. Jesaja 
sanoo ihanassa ennustuksessaan: "Mutta totisesti, 
meidän sairautemme hän kantoi, meidän kipumme 
hän sälytti päällensä'' Jes. 53 : 4. Ajattele, sinun 
sairautesi laskettiin Jeesuksen päälle samalla kun 
Hän sai kantaakseen sinun syntisi. "Herra näki hy- 
väksi runnella häntä, lyödä häntä sairaudella'' Jes. 
53: 10. Kun Vapahtaja joutui taivuttamaan sel- 
känsä roomalaisen sotilaan ruoskittavaksi, samalla 
Häneen lyötiin sinun sairautesi, koska Jumala näki 
hyväksi lyödä Häntä sairaudella. Ajattele, sinun 
syöpäsi, sinun astmasi, sinun selkä- ja lonkkavikasi, 
sinun sydänsairautesi ja sinun kuurcutesi — ja 



mikä sinua vaivanneekin — lyötiin sinun Mesta- 
riisi, Vapahtajaan, Jeesukseen Kristukseen. Miksi? 
Siksi, että sinä saat olla vapaa! Kiitos Jumalalle! 
Evankeliumin sanoma Kristuksesta on täydellinen 
vapauden sanoma. Sinä saat vapautua tässä ja nyt, 
tätä lukiessasi, Jeesuksen nimessä, koska Jeesusta 
on lyöty sinun sairaudellasi ja Hän on ottanut sen 
kantaakseen. 

Raamattu ilmoittaa myös selvästi, että ei vain 
Jeesus tehnyt näitä tekoja. Hänen tarkoituksensa 
oli ja on, että samalla kun Hänen opetuslapsensa 
julistavat evankeliumia kaikille, he myös tekevät 
samoja tekoja, joita Hän itse teki. ''Joka uskoo 
minuun, myös hän on tekevä niitä tekoja, joita minä 
teen, ja suurempiakin, kuin ne ovat, hän on tekevä; 
sillä minä menen Isän tykö'' Joh. 14: 12. 

Kun Jeesus lähetti opetuslapsensa saarnaamaan, 
Hän antoi heille "vallan ajaa ulos saastaisia hen- 
kiä ja parantaa kaikkinaisia tauteja ja kaikkinaista 
raihnautta" Matt. 10: 1. Hän kehotti heitä: "Ja 
missä kuljette, saarnatkaa ja sanokaa: 'Taivasten 
valtakunta on tullut lähelle'. Parantakaa sairaita, 
herättäkää kuolleita, puhdistakaa pitalisia, ajakaa 
ulos riivaajia. Lahjaksi olette saaneet, lahjaksi an- 
takaa Matt. 10:7.8. Ja opetuslapset tekivät näin. 
"Niin he lähtivät ja kulkivat kylästä kylään julis- 
taen evankeliumia ja parantaen sairaita kaikkialla" 
Luuk. 9: 6. 

Jeesuksen käsky ei kuitenkaan ollut vain Hänen 
kahdelletoista opetuslapselleen vaan se on kaikille, 
jotka evankeliumia julistavat: "Menkää kaikkeen 
maailmaan ja saarnatkaa evankeliumia kaikille 
luoduille. Joka uskoo ja kastetaan, se pelastuu; 
mutta joka ei usko, se tuomitaan kadotukseen. Ja 



nämä merkit seuraavat niitä, jotka^ uskovat: minun 
nimessäni he ajavat ulos riivaajia, puhuvat uusilla 
kielillä, nostavat käsin käärmeitä, ja jos he juovat 
jotakin kuolettavaa, ei se heitä va^hingoita; he pa- 
nevat kätensä sairasten päälle, ja he tulevat ter- 
veiksi^^ Mark. 16: 15 — 18. Tämä käsky ja lupaus 
kuuluu meille kaikille. Tänään, tässä ja nyt. 

Ensimmäiset kristityt ottivat nämä sanat todesta, 
ja he rukoilivat, että tämä tödella tapahtuisi. Kun 
Pietaria ja Johannesta kiellettiin puhumasta Jee- 
suksesta ja heitä uhkailtiin, he rukoilivat: **Ja nyt. 
Herra, katso heidän uhkauksiansa ja anna palveli- 
jaisi kaikella rohkeudella puhua sinun sanaasi; 
ja ojenna kätesi, niin että sairaat parantuvat ja 
tunnustekoja ja ihmeitä tapahtuu sinun pyhän Poi- 
kasi Jeesuksen nimen kautta** Apt. 4:29,30. Ja 
niin tapahtui. Apt. 5: 12 — 16:ssa kerrotaan siitä 
tarkemmin. **Myöskin kaupungeista Jerusalemin 
ympäriltä tuli paljon kansaa, ja he toivat sairaita 
ja saastaisten henkien vaivaamia, ja ne kaikki tuli- 
vat parannetuiksi." 

Paavali kirjoittaa siitä, että parantamisen armo- 
lahjat kuuluvat seurakunnan normaaliin elämään. 
Ja miksi ei kuuluisi, koska Jeesus on sama ja hä- 
nen käskynsä on vielä voimassa. 

Erityisesti tämän kirjan tullessa lukijoiden käsiin 
elämme sellaista aikaa, että Jumala on herätellyt 
meitä kuin uudelleen tästä totuudesta. Me olemme 
saaneet lisää uskoa siihen, että Jeesus haluaa toi- 
mia samalla tavalla tänäänkin. Kansanjoukot ovat 
jälleen lähteneet liikkeelle. Olemme saaneet monia 
valtavia todistuksia siitä, miten Herra on kohdan- 
nut ja parantanut. Kun olemme saaneet laskea 
samoin kuin opetuslapset ennen kätemme sairait- 



ten päälle ja vapauttaa heidät Jeesuksen nimessä, 
on Pyhän Hengen voima laskeutunut heidän ylleen. 
He ovat kokeneet sen vaikutuksen. Jotkut eivät ole 
kyenneet seisomaan jaloillaankaan vaan ovat kaa- 
tuneet maahan, ja he ovat parantuneet. Tämähän 
on aivan luonnollista. Sehän on aivan sen mukaista, 
mitä Raamattu meille kertoo. Jos me uskomme 
Raamatun sanaan ja Jeesukseen, näin tapahtuu 
ilman muuta. 

Lukijani, tahdon rohkaista sinua tällä valtavalla 
evankeliumin sanomalla Jeesuksesta, joka on otta- 
nut pois maailman synnin, joka kastaa Pyhällä 
Hengellä ja tulella ja joka parantaa sairauksista, 
koska Hän itse on ne jo kantanut ristille. Mikä 
ihana sanoma! Sinä voit nyt heti yhtyä kiittämään 
ja ylistämään tätä Jeesusta ja Hänen tekojaan. 
Ja sinä saat myös kokea ne todeksi. 



elaman sana 
jokaiselle! 



Niilo Yli- Vainio 

MITEN VOISIN 
PELASTUA? 



Niilo Yli-Vainio oli voimakas julistja, jon- 
ka tavoitteena oli päästä kerran taivaaseen 
ja johdattaa sinne muitakin mukanaan 
niin paljon kuin mahdollista. Siksi hän ah- 
kerasti saamasi ja rukoili, kirjoitti ja 
opasti ihmisiä näissä kaikkein tärkeimmis- 
sä kysymyksissä. 

Yli- Vainion puhetyyli oli aina innostavaa 
ja kohtikäyvää — ja sellaisia ovat myös 
hänen kirjasensa, joita on painettu satoja- 
tuhansia kappaleita. 

Kirjanen Miten voisin pelastua? sisältää 
ohjeita uskonnolliseen murrostilaan jou- 
tuneille, ensi ohjeita vastakääntyneille se- 
kä opastusta kaikille, jotka ottavat al- 
kuaskeleita uskontiellä. 

